“Распродажа” харидор учун тузоқ ёки арзон нархдаги фойдали харидми?\n“Нега бунча қиммат кийим-кечак сотиб оласиз?” деган саволга “Бадавлат эмасманки, арзон нарса олсам”, деб жавоб берган кишини ҳам, бу гапнинг мағзини ҳам яхши биласиз. Халқимизда, “арзоннинг оши (шўрваси) татимас”, деган нақл бор. Бироқ биз барибир арзон маҳсулот илинжида “Отчопар”у “Бекбарака”, “Ўрикзор”у “Дўстлик” қилиб айланаверамиз. Талабимиз ўша-ўша, яъни арзон ва сифатли бўлсин! Бозор кезсангиз тужжор йигитчаларнинг “распродажа”, деган қичқириғидан қулоғингиз қоматга келади. Худди молини текин тарқатаётгандек, кекирдагини чўзиб иддао қилаётган бу сотувчиларнинг ёнига борсангиз эски ҳаммом, эски тос – ўзингиз билган ўша нарх. Аслида бизга “распродажа”сининг кераги ҳам йўқ. Барибир савдолашамиз. Савдолашиб олинган молнинг баракаси бўлади, деган ҳикматга амал қиламиз.\n“Скидка”, “Чегирма”, “Sale”, “Распродажа”, “Дисконт” сингари тушунчаларнинг пайдо бўлганига кўп бўлгани йўқ. Замонавий бозор билан бирга шаклланаётган ушбу тушунчалар қанчалар ҳаққоний? Чегирма асосида сотилаётган моҳсулотнинг сифати қай даражада? Сифати кўнгилдагидек бўлса, чегирма нархлари адолатли белгиланганми? Ушбу саволларга жавоб топиш мақсадида Azon.uz мухбири аҳоли фикрини ўрганди.\nМаълумот ўрнида, “Распродажа” — “сотиб тугатиш” товар-маҳсулотнинг истеъмолга яроқлилик муддати тугаб бораётганида ёки дўкондаги барча маҳсулотларни сотиб битириш зарурати туғилганида, уларни тан нархи қийматида сотиш ҳисобланади. Чегирмалар, бозорчилар таъбири билан айтганда, “распродажа” рутбаси билан сотиладиган маҳсулотлар кўпчиликни оҳанрабодек ўзига жалб қилади. “Бир кун туз тотган жойга қирқ кун салом” қабилида иш кўрадиган халқимиз чегирма ва “распродажа”лар харидорнинг “тилини қисиқ қилиш” усули эканига эътибор ҳам қаратиб ўтирмайди. Негаки, мижоз ўзига маъқул бўлган молни чўнтаги кўтарган нархда харид қилган дўконига ихлоси ошиб, тез-тез ўша дўконга киришга одатланади. Бир неча марта “распродажа” билан харидор “оғзини мойлаган” дўкондор учун бу айни муддао. “Ётиб қолгунича, отиб қол”ишни маъқул кўрадиган дўкон эгалари эса озиқ-овқат маҳсулотларининг истеъмолга яроқлилик муддати тугашига бир баҳя қолганида чегирма асосида тез муддатда сотиб юборишга ошиқади. Хўш, бу “сийлов”дан харидорлар қай даражада мамнун?\nАзиза Сафарова, уй бекаси: – Кийим-кечак, пойабзал дўконларида асосан мавсумий моллар чегирма билан сотилади. Бироқ кўп ҳолларда “Фалон фоизли чегирма” ёки “Распродажа” деган рўкач билан моллар аввал кўрсатилган нархида сотилаётганига ҳам гувоҳ бўлганман. Чегирма пайтида керак-нокерак маҳсулотларни ёппасига сотиб олишни оқламайман.\nМунис Расулова, ўқитувчи: – Мавсумий кийимларни чегирма пайти сотиб олиш ҳар доим ҳам фойдали харид ҳисобланмайди. Бу йил ёзда урф бўлган кийим-кечак кейинги ёзгача урфдан чиқади. Урфга қараб кийинмаган ҳолатда ҳам жавонда кераксиз кийимни тўплашдан нима наф? Маблағни мақсадли сарф қиладиган одам ҳеч қачон чегирма билан сотилаётган мавсуми ўтган маҳсулотларга учмайди.\nДилбар Ражабова, талаба: – Аксарият дўконлар харидорларга чегирма карточкалари таклиф қилади. Бу билан харидор ўша дўконнинг доимий мижозига айланади. Харидорнинг мобил телефонига янги моллар, акция ва чегирмалардан хабардор қиладиган SМS хабарлар йўлланади. Дўкондан қилган ҳар бир харид мижозга чегирма имкониятини оширади. Менда ҳам бир дўконнинг чегирма карточкаси бор. Бироқ харидим пайтида сотувчи томонидан ўтказилган сумма миқдори карточкамга тушган-тушмаганини билишим қийин. Балки дўконлар шу ҳолат билан боғлиқ муаммоларни ҳам ўргансалар, фойдадан холи бўлмасди. Карточка билан боғлиқ яна бир ҳолат – чегирма ёки арзон сотув билан боғлиқ бошқа акцияларда чегирма карточкасидаги сумма инобатга олинмаслиги кишини таажжубга солади. Демак, чегирма карточкалари харидор фойдаси учун эмас, деган фикрга боради киши.\nМаълумот ўрнида: Сотувчи товар номи, штрих коди (мавжуд бўлганда), ундан самарали ва хавфсиз фойдаланиш қоидалари ва шартлари, кафолат муддати, хизмат қилиш ёки яроқлилик муддати, шунингдек кўрсатилган муддатлар тамом бўлганидан кейин харидор амалга ошириши керак бўлган зарур хатти-ҳаракатлар, агар товарлар кўрсатилган муддатлар тамом бўлганидан кейин харидорнинг ҳаёти, соғлиғи ва мол-мулки учун хавф туғдирса ёки фойдаланиш учун яроқсиз бўлиб қолса ёки шунга ўхшаш хавф келиб чиқиши мумкин бўлган оқибатлар, товар нархи ва уни сотиб олиш шартлари тўғрисида харидорга қонун ҳужжатларида назарда тутилган товарлар ҳақида маълумотлар бериши шарт.\nЧегирма асосида сотиб олинган маҳсулотдан истеъмолчи зарар кўрса…\n– Ўзбекистон Республикаси “Тадбиркорлик фаолияти эркинлигининг кафолатлари тўғрисида”ги қонуннинг 8-моддасига асосан, тадбиркорлик фаолияти субъектлари ўз товарларини (ишларини, хизматларини) мустақил равишда белгиланадиган нархлар ва тарифлар бўйича ёки шартнома асосида реализация қилишга (қонун ҳужжатларида назарда тутилган ҳоллар бундан мустасно) ҳақлидирлар, – дейди Давлат рақобат қўмитаси Реклама фаолияти назорати ва истеъмолчилар ҳуқуқини ҳимоя қилиш бошқармаси бош мутахассиси Фаррух Мадаминов. – Ўзбекистон Республикаси “Истеъмолчиларнинг ҳуқуқларини ҳимоя қилиш тўғрисида”ги қонунининг 6-моддасига асосан, ишлаб чиқарувчи (ижрочи, сотувчи) истеъмолчига ўзи реализация қилаётган товар (иш, хизмат)лар ҳақида ўз вақтида зарур, тўғри ва тушунарли маълумот бериши шарт. Нархнома билан қўйилган товарлар ҳамда товар (иш, хизмат)лар ҳақида мижозлар эътиборига ҳавола этиладиган маълумот тегишли шартномани тузиш учун таклиф деб ҳисобланади. Юқоридагиларга асосан, сотувчи (тадбиркор) ва истеъмолчи қонун ҳужжатлари талабларида белгиланган тартибда иш юритса, ўз мажбуриятларини бажарса ва ҳуқуқларидан тўлиқ фойдаланса савдо ва хизмат кўрсатиш соҳасида истеъмолчилар ҳуқуқлари бузилмайди.\nАгар нотўғри реклама, товарларни чегирма асосида сотиш тўғрисидаги эълон оқибатида сотиб олинган товар (иш, хизмат) туфайли истеъмолчига етказилган зарар ишлаб чиқарувчи (ижрочи, сотувчи) томонидан тўлиқ ҳажмда қопланмаган тақдирда, харидни тасдиқловчи касса ёки терминал чеки билан нотўғри реклама ёки товарларни чегирма асосида сотиш тўғрисидаги эълон акс эттирилган фотолавҳани илова қилган ҳолда Давлат рақобат қўмитаси ёки унинг ҳудудий органларига ёзма ёхуд электрон равишда мурожаат қилишлари мумкин.\nМаркетолог Шуҳрат Маҳмудов фикрларига кўра, юртимиздаги дўкон ва бозорларда, хизмат кўрсатиш ва сервис шахобчаларида йилнинг маълум ойларида фойдали харидларни амалга ошириш имкони мавжуд экан. Яъни, январь-февраль ойларида сайёҳлик чипталарини арзон нархда харид қилиш мумкин. Турар жой ва кўчмас мулк билан боғлиқ савдо-сотиқ ва ижарага олиш ишларини май-август ойларида амалга оширган маъқул. Шунингдек, ёз ойларида спорт заллари, фитнес клубларида ҳам нархлар пасайиши кузатилади. Ўқув қуроллари, ўқувчи-талабалар учун зарур моллар ноябрь- декабрь ва май-июнь ойларида арзон нархларда сотилади. Пардоз маҳсулотлари, тақинчоқлар ва бошқа зебу зийнат аксессуарларини эса йил давомида урфдаги ҳолати бўйича белгиланган қийматда сотиб олиш мумкин. Албатта, мева-сабзавот ва полиз маҳсулотлари жаннатмонанд диёримизда баҳор ойларининг охиридан бошлаб, кузнинг сўнгги кунларигача харидорни қониқтирадиган нархларда сотилади. Мини ва микро тўлқинли печлар, газ плиталари ёз ойларида бироз арзонлашса, кондинционер ва совутгичлар ноябрдан апрель ойигача қисман арзонлашади.\nШунингдек, кийим-кечак ва озиқ-овқат маҳсулотлари дўконларида байрамлар муносабати билан турли акция ва чегирмалар ташкил қилинади.\nПулни қандай топган инсон уни қандай сарфлашни ҳам яхши билади. Тежамкорлик билан “Арзоннинг шўрваси”га учишни ажрата олган харидор ҳеч қачон фойдасиз харид қилмайди ва ёлғон чегирмаларга алданмайди.\n"Ўзсаноатқурилишбанк” биносини таъмирлаётганлар иш ҳақини ололмаётгани маълум бўлди


Ироқ Бошқарув Кенгашидаги шиалар вакиллари мамлакат муваққат конституциясидаги мунозарали бандлар муҳокамасини якунладилар.\nБу ҳақда ахборот агентликларига Ироқ Бошқарув Кенгашидаги шиалар вакили Муваффақ ал- Рубоий маълумот берди. Шунингдек, Рубоий муваққат конституция душанба куни имзоланишини билдирди.\n“Бизга муваққат конституция лойиҳаси бўйича бир қарорга келиш учун қўшича вақт керак бўлди. Умид қиламанки, Оллоҳнинг кўмагида бу тарихий хужжатни душанба куни имзолаймиз”,- деди Рубоий.\nШиа вакиллари ўтган жума куни муваққат конституцияни имзолашдан бош тортган эдилар. Улар Ироқ шимолидаги Курд мухторияти юзасидан норозилик билдириб, муваққат конституциянинг бир неча бандларини қайта кўриб чиқишни талаб қилган эдилар.


Ўтган кеча-кундузда 700 чоғли одам коронавирусга чалинди, антирекорд янгиланди\n21 октябр 2020, Тошкент вақти: 23:58\nЎзбекистонда коронавирус инфекцияси қайд этилганлар сони, 2020 йил 28 июль соат 23:30 ҳолатига кўра, 21893 нафарни ташкил этди. Бу ҳақда Соғлиқни сақлаш вазирлиги жамоатчилик билан алоқалар бўлими маълум қилди.\nСешанба куни мамлакат бўйлаб 684 та касаллик ҳолати қайд этилган ва хасталикка чалиниш бўйича антирекорд янгиланган, уларнинг 125 нафари карантин марказидаги фуқаролар орасида, 559 нафари коронавирусга чалинган беморлар билан мулоқотда бўлганлар орасида аниқланган.\nАйни пайтда кеча Тошкент шаҳри, Қорақалпоғистон Республикаси, Тошкент, Андижон, Сирдарё, Наманган, Бухоро, Навоий вилоятларида жами 591 нафар бемор соғайди. Бу тузалганлар сони бўйича янги рекорд натижадир. Соғайганларнинг умумий сони эса, ССВ маълумотига кўра, 12265 нафарга етган.\nҚолган 9502 нафар бемордан 206 нафарининг аҳволи оғир, 91 нафарининг аҳволи эса ўта оғир экани айтилмоқда.


“Ўзбектелеком” интернет сифати билан боғлиқ муаммолар яна бир ой давом этиши ҳақида огоҳлантирди\n18:01 / 31.10.2015\nЎзбекистонда ноябрь ойида ҳам интернет тармоғининг ишлаш тезлигининг ёмонлашиши ва алоҳида сайтларги киришда муаммолар туғилади.\n“Ўзбектелеком” АК хабарига кўра, 2015 йилнинг 1-30 ноябрь кунлари “Ўзбектелеком” АК ҳамкорлари тармоқларида ишлар олиб борилиши муносабати билан Интернет сифати ёмонлашиши мумкин.\nКомпания мижозларидан вақтинчалик ноқулайлик учун ўз узрини сўради.\nЭслатиб ўтамиз, “Ўзбектелеком” АКнинг бундай мурожаатлари Ўзбекистонда мунтазам характерга эга бўлиб, ўтган йиллар давомида кўп маротада шу каби “таъмирлаш” ишлар олиб борилиши эвазига интернет сифатида доимий равишда паст бўлиб келмоқда.\nОАВ хабарларида келтирилишича, Ўзбекистонда маълумотлар юклаш тезлиги 2.44 Мб/секундни ташкил қилади, бу жаҳондаги 188 мамлакатни қамраган рейтингда 170- ўрин демакдир. Биринчи ўринда турган Гонгконгда – 69.38 Мб/секунд, Сингапурда – 59.53 Мб/секунд. Россия 30-ўринда (21.09 Мб/секунд), Хитой 16.64 Mб/секунд тезлик билан 43-ўринда, Қозоғистон эса 52-поғонада (13.71 Мб/секунд), 80-ўринда – Қирғизистон (8.46 Мб/секунд).\nКомпания вакилларининг сўзларига кўра, “линияларимиз “Ростелеком” ва “Қозоқтелеком” орқали ўтади, биз охирги нуқтадамиз. Биз Қозоғистондан тезлик сотиб оламиз ва бу трафик интернет провайдерларига берилади. Бизнинг вилоятимизда бундайлар сони олтита. Тарифлар ҳам шундан келиб чиқади – тезлик қанча баланд бўлса, нарх ҳам шунча қиммат”.


Davronbek – Page 20 – Davronbek's blog\nPosted on March 25, 2013 May 4, 2013 Leave a comment\nАйни кунларда интернетда кенг тарқалган видеовируслардан бири Harlem Shake қисқа вақт ичида миллионлаб инсонларни ўзининг бемаънилик, беҳаёлик тўла гирдобига тортиб олди. Википедия энциклопедияси ёзишича, ярим дақиқадан иборат ушбу роликнинг аввалги 14-15 секундида бир иштирокчи ноодатий бош кийим билан рақсга тушади, айни дамда бошқа иштирокчилар ўз ишлари билан банд бўладилар. Шундан сўнг ҳамма иштирокчилар турли ноўхшов кийимларда ёки деярли яланғоч ҳолда Давоми …\nТибет халқ мақоллари\nPosted on February 23, 2013 August 23, 2013 Leave a comment\n• Қанчалик оз юксакда учсанг, тушганингда шу қадар оз ранжийсан. • Душман қанча ақлли бўлса, у шунча хавфли. • Фақатгина идрок инсонни безай олади. • Бахт ва изтироб кўрмаган инсон қайғу ва хурсандликни билмайди. • Ютишдан олдин яхшилаб чайна, ишни бажаришдан аввал обдон ўйла. • Биринчи қадамданоқ афсус чеккан инсон тоғ тугул қирни ҳам забт этолмайди. • Тутун чиқяптими, демак, Давоми …\nЎзбек тилидаги энг машҳур веб-сайт қайси? (BBC, 13.01.2013)\nЗиё улашиш осонми? Ўтган 2012 йилда ziyouz.com интернет порталидан фойдаланганлар сони 1 миллион 585 минг нафардан ортган. 35 000 000 саҳифа ўқилган. Бу ҳақда Openstat маълумот берган. 2004 йилдан буён порталга кирганлар сони эса 12 миллион нафарга яқинлашган. Ўз фаолиятида «Зиё истаган қалблар учун!» сўзларини шиор қилиб олган ziyouz.com ўқувчиларининг йил сайин кўпаяётгани сабабини аслида сайтда жойланган кўп сонли китоблар, Давоми …\n20-саҳифа. Жами: 47« Биринчи«...10...1819202122...3040...»Охирги »


Арманистон парламенти мамлакатда хорижий эшиттиришларни чеклашга қаратилган қонун лойиҳасини рад этди.\n27 ноябр 2020, Тошкент вақти: 21:30\nБу қонун хорижий ахборот воситалари, хусусан, “Озод Европа/Озодлик” радиосининг арман бўлими эшиттиришларини чеклашга қаратилган эди.\nҚонунда арман тилида эфирга чиқаётган бир неча хорижий радиога Арманистонда тўлқин бермаслик белгиланган. Хорижда тайёрланган радиолавҳаларни Арманистонда қайта эфирга узатган радиостанцияларга катта жарима солиниши ҳам назарда тутилган.\nПарламентнинг сешанба кунги мажлисида иккинчи ва сўнгги ўқишда мазкур қонун кўпчилик депутатлар томонидан бойкот қилинди.\nАҚШнинг Еревандаги элчихонаси матбуот котиби арман депутатларининг бу қароридан мамнун эканини билдирди.


Хитой 100 та ўт ўчириш машинасини бермоқчи. Айдарбеков ҳамкасби Ван И билан учрашди - 0\nХитой 100 та ўт ўчириш машинасини бермоқчи. Айдарбеков ҳамкасби Ван И билан учрашди\nБугун, Қирғизистонга расмий ташриф билан келган Хитой Давлат кенгаши аъзоси, ташқи ишлар вазири Ван И билан Мамлакатимиз ташқи ишлар вазири Чингиз Айдарбеков учрашди. Бу ҳақда Ташқи ишлар вазирлиги матбуот хизмати хабар бермоқда.\nАйдарбеков тожливирус инфекцияси макроиқтисодиётга салбий таъсир кўрсатаётгани сабабли, мамлакат бюджетидаги ташқи қарзлар юкини енгиллаштиришда Хитойдан ёрдам сўради.\nШунингдек, томонлар Қирғизистон-Хитой ҳамкорлигининг кўплаб масалаларини муҳокама қилдилар.\n«Улар COVID-19 пандемияси туфайли амалга ошмай қолган икки томонлама муҳим лойиҳаларни илгари суришга алоҳида эътибор беришди. Шунингдек, экологик тоза қишлоқ хўжалиги маҳсулотларини Қирғизистондан Хитойга экспорт қилиш масалалари ҳам муҳокама қилинган», дейилади хабарда.\nСуҳбат давомида Айдарбеков Хитой томонига муҳим инсонпарварлик ёрдамлари ва тожливирусга қарши курашда доимий қўллаб-қувватлагани учун миннатдорлик билдирди.\nТашриф давомида Қирғизистон ва Хитой ҳукуматлари ўртасида «Қирғизистон Фавқулодда вазиятлар вазирлигининг ёнғин хавфсизлиги бўлимларининг техник имкониятларини кучайтириш» лойиҳасини амалга ошириш бўйича битим имзоланди Лойиҳа доирасида100 та ўт ўчирувчи машина, фавқулодда вазиятлар учун техникалар ва яна 15 та ёнғинга қарши ускуналар бериш ражалаштирилди «, – дейилади хабарда.\nТомонлар жорий йилнинг 8-сентябридан бошлаб «Тўруғарт» назорат-ўтказиш пункти орқали юк ташиш қайта тикланганидан мамнун эканликларини билдиришди. Қирғизистон ва Хитой ўртасида юк ташишни қайта тиклаш пандемия шароитида савдо-иқтисодий алоқаларни тиклашнинг асосий омили эканлиги таъкидланди.\nБугун мамлакатдаги музейлар ва кутубхоналар очилди\nҚирғизистонда автотранспорт воситаларини вақтинча яшаш жойидан рўйхатдан ўтказишга рухсат берилди


Вилоятда 16та сув омбори қурилади\nЖанубий Қозоғистон вилоятида 16та янги сув омбори қурилиши юритилади. Шунингдек, тошқинга қарши 70та иншоотда муҳандислик ишлари бажарилади.\nУшбу лойиҳа амалга ошса, 320 млн. куб метр кўкламги сувни қабул қилиб, ёзда 17 минг гектар суғормали ерни суғоришга имконият туғилади. ҚР Ҳукуматининг селектор мажлисида Жанубий Қозоғистон вилояти ҳокими Жансейит Туймебаев шуларни маълум қилди.\n– Бу йилги тайёргарлик ишларининг юқори даражада бажарилиши туфайли минтақа тошқиндан талафот кўрмади. Бироқ масалани текшириб, таҳлил қилганимизда йил сайин 2 млрд. куб метр сувнинг бекорга оқиб кетаётганига кўз етказдик. Қишлоқ хўжалигига мослашган ҳамда ёз ойларида сув танқислигига учрайдиган минтақада кўкламдаги сувдан самарали фойдаланиш энг асосий масала ҳисобланади. Шу сабабли вилоят ҳудудида ҳозирча 16та кичик сув омборини қуриб, суғормали экин майдонларини кенгайтиришни режаламоқдамиз. Ушбу иншоотлар минтақани тошқиндан ҳимоя қилиб, деҳқончиликни ривожлантиришга бевосита таъсир кўрсатади. Энди бюджетдан қўшимча 250 млн. тенге маблағ ажратиб, янги тўғонлар ва сув омборларини қуриш учун тегишли лойиҳалаш, режалаш ишларини олиб борамиз, – деди Жансейит Қансейитули.\nВилоят ҳудудида жами 43та сув омбори жойлашган. Шундан 20таси республика, 13таси вилоят, 4таси туман коммунал мулкида. 6таси хусусий мулкка берилган. Ҳозирги кунда республика бюджети ҳисобидан Тўғиз, Сассиқбулоқ, Ақилбексай сув омборларида 984,9 млн. тенгелик мураккаб таъмирлаш ишлари юритилмоқда. 2017-2019 йиллари 11,1 млрд. тенгега 4та сув омбори (Чордара, Таушаға, Тўсан-Қарабас, Бўген сув омборлари) мураккаб таъмирдан ўтказилади.\nЖорий йили вилоят қишлоқ хўжалиги бошқармаси тасарруфидаги 4та сув омборида (Ақсумбе, Бақирли, Ашши, Текесу) вилоят бюджети ҳисобидан 384,1 млн. тенгега тўкис таъмирлаш ишлари юритилади.\nБундан ташқари Туркистон шаҳрида 1,7 млн. куб метрга мўлжалланган “Қорачиқ” сув омборининг қурилиши олиб борилиб, йилнинг сўнггига қадар уни битказиш режаланмоқда.\nС. ШАРИФБОЕВА, 2017-06-09, 19:55 158


Ёмонликдан қайтариш – мўминнинг сифати — KUKALDOSH.UZ\n23.02.2018 / - Мақолалар, Янгиликлар\nЁмонликдан қайтариш – мўминнинг сифати\nАбу Саид Худрий (розияллоҳу анҳу) айтади: “Расулуллоҳ (соллаллоҳу алайҳи ва саллам) бундай деётганларини эшитдим: “Гуноҳ иш қилаётган кишини кўрган одам, аввало қўли билан, унга қодир бўлмаса, тили билан, унга ҳам қодир бўлмаса дили билан тўхтатсин. Охиргиси имони заиф кишидир”, дедилар”(Имом Муслим ривояти).\nҲадиси шарифда “гуноҳ иш”, деб таржима қилинган “мункар” сўзидан вожиб амални тарк қилиш ёки ҳаром ишни бажариш тушунилади. Уламолар гуноҳ ва маъсиятдан қайтариш вожиб эканига ижмо қилишган. Мусулмон гуноҳга гувоҳ бўлса, унга имконият даражасида қаршилик қилади ва қудрати етганча ўзгартиради.\nҚўл ва тил билан гуноҳдан қайтаришга ожиз бўлган киши савоб ва гуноҳ ишларни билиб, қалбда инкор этиши лозим. Бу ҳар бир мукаллаф мусулмонга фарзи айндир. Ким савоб ва гуноҳ ишларни қалбида билмаса, ҳис этмаса ҳалок бўлади. Яхшиликка буюриш ва ёмонликдан қайтариш бирор кишидан соқит бўлмайди. Гуноҳга қалбда норози бўлиш мусулмон одамни масъулиятдан холи қилади. Маъсиятга шоҳид бўлиб, инкор этмаслик мўминнинг имони заиф эканига ишорадир. Абдуллоҳ ибн Масъуд (розияллоҳу анҳу) “Яхшиликкка буюриб, ёмонликдан қайтармаган одам ҳалок бўлади”, деяётган кишини эшитиб: “Қалби билан яхши ва ёмон амални билмаган кимса ҳалок бўлади”, дедилар.\nХато ва маъсиятга рози бўлиш гуноҳи кабира. Ким бир ишни хатолигини билиб, унга рози бўлса гуноҳи кабира қилган бўлади. Бу хатони бажариш эса ҳаром ишларни энг ҳуниги ҳисобланади. Пайғамбаримиз (соллаллоҳу алайҳи ва саллам): “Ерда хато содир этилганда, унга гувоҳ бўлиб, ёмон кўрган одам гуноҳга шоҳид бўлмагандек бўлади. Ким гуноҳга гувоҳ бўлмай, унга рози бўлса шоҳид бўлгандек бўлади”, дедилар (Имом Абу Довуд).\nҚўл ва тил билан мункар ишдан қайтаришнинг икки ҳукми бор. Биринчиси фарзи кифоя. Гуноҳ ишни кўпчилик кўрса, уни инкор этиш ва шариатга мувофиқ кўринишга ўзгартириш барчага вожиб бўлади. Улардан баъзилар ёки бир киши маъсиятдан қайтарса қолганлардан соқит бўлади. Аксинча, хавф-хатар ва узрсиз ҳеч ким қайтармаса ҳамма бирдек гуноҳкор бўлади. Бу амални фарзи кифоя эканига Аллоҳ таолонинг қуйидаги сўзи далил бўлади: “Сизлардан яхшиликка даъват этадиган, амри маъруф ва наҳйи мункар ишларини олиб борадиган (бир) уммат бўлсин! Айнан улар (охиратда) нажот топувчилардир” (Оли Имрон сураси, 104-оят). Бу ердаги “сизлардан” сўзидан араб тили қоидаси бўйича икки хил маъно олиш мумкин. Яъни сизлардан бир жамоат чиқиб, яхшиликка даъват қилиш, амри маъруф, наҳйи мункар ишлари билан шуғуллансин, деб ҳам тушуниш мумкин. Бу тафсирга кўра, амри маъруф ва наҳйи мункар билан шуғулланиш фарзи кифоя саналиб, умматнинг ҳаммаси эмас, балки маълум бир қисми – уламолар шуғулланса, шунинг ўзи кифоя қилиб, бошқаларнинг зиммасидан бу вазифа соқит бўлади. Яна, Имом Бағавий: “Бу оятдан “сизлар ҳаммангиз мазкур ишларни қиладиган уммат бўлингиз”, деган маънони олиш ҳам жоиз”, деб айтганлар. Муфассирларнинг аксарияти шу иккинчи тафсирни қўллаб-қувватлаганлар. Ҳанафий мазҳаби уламолари ҳам шу иккинчи тафсирга биноан, амри маъруф ва наҳйи мункар билан шуғулланишни фарзи айн, яъни ҳар бир мусулмон зиммасидаги фарздир, деб билганлар. Жумладан, Абу Мансур Мотуридий ҳазратлари ҳам “Таъвилоту Аҳлис-сунна” номли тафсир китобида Оли Имрон сурасининг “Одамларга чиқарилган (маълум бўлган) умматнинг энг яхшиси бўлдингиз, (эй, мусулмонлар!) зеро, сиз амри маъруф, наҳйи мункар қиласиз ва Аллоҳга имон келтирасиз” ояти ва бир неча ҳадиси шарифлардан далил келтириб, амри маъруф, наҳйи мункар ишларини қилиш ҳар бир мусулмонга фарзи айн қилинган, деб таъкидлаган.\nАмри маъруф ва наҳйи мункарга қодир бўлиб, уни тарк қилишнинг оқибати оғир. Чунки мункар ишдан қайтариқ бўлмаса ер юзида ёмонлик ва разолат тарқалади, гуноҳ ва маъсият кенг ёйилади. Натижада, яхши-ю ёмонлар бирдек Аллоҳ таолонинг ғазабига дучор бўлишади. Қуръони каримда бундай марҳамат қилинади: “Исроил авлодидан кофир бўлганлар Довуд ва Исо ибн Марям тили билан лаънатландилар. Бунга итоатсизликлари ва тажовузкор бўлишлари сабаб (бўлди). (Яна улар) қилиб юрган мункар (ношаръий) ишлардан бир-бирларини қайтармас эдилар. Қилиб юрган ишлари нақадар ёмон!”(Моида сураси, 78-79 оятлар).\nМусулмон мункар ишдан қайтаришга қодир бўлиб, унинг натижасида фасод келишига гумони ғолиб бўлса, бунинг зарари қайтарилган гуноҳдан кўпроқ бўлса наҳйи мункарнинг вожиблиги соқит бўлади. Зарарнинг эҳтимоли бўлганда ёмонликдан қайтаришнинг вожиб экани соқит бўлмайди.\nЯхшиликка буюриш ва ёмонликдан қайтариш гуноҳ қилаётган одамни қабул қилишига боғлиқ эмас. Чунки амри маъруф ва наҳйи мункардан гуноҳни инкор этиш талаб қилинади. Қайтариқ ёки яхшиликка чақириқни қабул қилиши назарда тутилмаган. Бу борада Қуръони каримда бундай марҳамат қилинади: “Бас, (эй Муҳаммад! Умматингизга) эслатинг! Зотан, Сиз (ҳозирча) фақат эслатувчидирсиз”(Ғошия сураси, 21-оят). Бошқа оят бундай дейилади: “Эслатинг! Зеро, эслатма мўминларга манфаат етказур”(Зориёт сураси, 55-оят).\nБаъзилар: “Ўзингни қийнама!”, “Уларни ўз холига қўй”, “Уларга гапиришни фойдаси йўқ”, деб яхшиликка чақираётган ёки мункар ишдан бошқаларни қайтараётганларни ҳам тўхтатишади. Ҳадиси шарифда шундай кимсаларга раддия бор. Чунки Пайғамбаримиз (соллаллоҳу алайҳи ва саллам) ҳамиша Исломга чақирганлар, яхшиликка буюрганлар, ёмонликдан қайтарганлар.\nРасулуллоҳ (соллаллоҳу алайҳи ва саллам): “Дин насиҳатдир”, дедилар. “Ё Расулуллоҳ, ким учун?” дедик. Набий (соллаллоҳу алайҳи ва саллам): “Аллоҳ, Унинг китоби, расули ҳамда мусулмонлар уммати ва омма учун”, дедилар (Имом Муслим ривояти). Аллоҳнинг китоби учун насиҳатдан унга амал қилиш тушунилади. Расулуллоҳ (соллаллоҳу алайҳи ва саллам)га насиҳатдан мурод у зотнинг суннатига амал қилишдир. Мусулмонлар уммати ва оммасига насиҳатдан, уларга амри маъруф ва наҳйи мункар қилиш ирода қилинган. Бу борада Аллоҳ таоло бундай марҳамат қилади: “Мўминлар ва мўминалар бир-бирларига дўстдирлар: (одамларни) яхшиликка буюрадилар, ёмонликдан қайтарадилар”(Тавба сураси, 71-оят).\nАмри маъруф ва наҳйи мункарни ҳикмат билан қилиш лозим. Аллоҳ таоло бундай марҳамат қилади: “(Эй Муҳаммад!) Раббингизнинг йўли (дини)га ҳикмат ва чиройли насиҳат билан даъват этинг! Улар билан энг гўзал услубда мунозара қилинг!”(Наҳл сураси, 125-оят). Ҳикмат буюрилаётган ва қайтарилаётган ишнинг ҳолатига қараб турли бўлади. Баъзида ҳалимлик билан юмшоқ сўзлар айтилиб, насиҳатомуз кўришнишда бўлади. Гоҳида эса ғазаб билан, қилинаётган ишни нақадар ёмон эканини англатиш мақсадида қаттиқ ва қўпол сўзлар ишлатилади.\nАмри маъруф ва наҳйи мункар қилаётган одам меҳрибон, мулойим, ҳалим, адолатли, тақволи ва илмли бўлиши лозим. Суфёни Саврий (раҳматуллоҳи алайҳ) айтади: “Амри маъруф ва наҳйи мункарни уч хислати бор одам қилсин. У шафқат билан буюради. Шафқат билан қайтаради. Адолат билан буюради. Адолат билан қайтаради. Буюрган ва қайтарган ишларни олими бўлади”.\nМўминларга амри маъруф ва наҳйи мункар йўлида етган азият, машаққат ва қийинчиликлар хорлик ҳисобланмайди. Балки, банда учун дунёю охиратда азизлик ва шараф бўлади.\nИслом дини олимлари яхшиликка буюриш ва ёмонликдан қайтаришда алоҳида масъулият эга. Чунки улар бошқалар билмаган шариат илмларини ўрганганлар. Уларга нисбатан омманинг қалбида эҳтиром ва ҳайбат бўлади. Олимлар амри маъруф ва наҳйи мункар қилишса бошқаларнинг бўйсиниши қабул қилиши осон бўлади. Аллоҳ таоло олимларга ҳикмат ва чиройли мавъиза қилиш имкониятини берган. Қуръони каримда олимларни мадҳ этилиб бундай марҳамат қилинади: “Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур”(Мужодала сураси, 11-оят).\nАмри маъруф ва наҳйи мункар қилувчиларнинг ўзига хос одоблари бор. Улар, аввало, буюрганига бўйсинишлари ва қайтарганидан сақланган бўлишлари лозим. Уларнинг амаллари Аллоҳ таоло рози бўладиган ишлар бўлиши керак. Инсон яхшиликка буюриши ва ёмонликдан қайтариши ўзининг зарарига ҳужжат бўлиши, қиёмат куни дўзахга улоқтирлишидан сақланиши лозим. Қуръони каримда бундай марҳамат қилинади: “Эй имон келтирганлар! Сизлар нега ўзларингиз қилмайдиган нарсани (қилдик ёки қиламиз деб) айтурсиз? Сизларнинг ўзларингиз қилмайдиган ишни (қиламиз, деб) айтишингиз Аллоҳ наздида катта нафрат(боиси)дир”(Саф сураси, 2-3 оятлар).\nАмри маъруф ва наҳйи мункар мўминликнинг гўзал хислатларидан. Инсон уни бажаришда Аллоҳ таолони розилигини, буйруқларига бўйсинишни ният қилади. Шуҳрат қозонишни ва бошқа дунёвий нарсаларни мақсад қилмайди. Аллоҳ таоло барчаларимизни яхшиликка буюриш, ёмонликдан қайтаришда Ўзининг розилигини топишни насиб этсин.\n“Кўкалдош” ўрта махсус ислом билим юртида “ХАТМОНА – 2019” байрам тадбири\nАхборот хуружларига қарши маънавий – маърифий курашни ташкил этиш


Хитойликлар Audi Q3’ни «клонлаштирди» - Carzone.Uz\nХитойликлар Audi Q3’ни «клонлаштирди»\nХитойнинг Zotye компанияси Чэнду автосалонида янги модель — ташқи кўриниши Audi Q3’дан S21 компакт кроссоверини намойиш этди. Машина фотосуратлари CarNewsChina нашри томонидан чоп этилган.\nАвтомобиль ҳажми 1,5 литр бўлган бензинли турбомотор ва беш босқичли узатмалар қутиси билан таъминланган. Қўшимча тўлов эвазига автомобилнинг автомат узатмали талқини тақдим этилади. Машинанинг бошқа техник тафсилотлари маълум эмас.\nЭътиборли томони, машина интерьери Audi Q3’дан кўчирилмаган. Олмон кроссоверининг салонидан хитойликлар фақат узатмалар қутиси ричагини кўчиришни маъқул деб топган. Марказий панелда Android операцион тизими остида ишлайдиган катта сенсор экранли мультимедиа тизими жойлашган.\nБунгача Zotye маркаси остида Volkswagen Touareg йўлтанламаси ва Porsche Macan кроссоверининг клонлари ишлаб чиқарилган эди. «Порше» вакиллари Хитой компанияси устидан судга шикоят қилишга ваъда берганди.


Исроил буйруқ берганидан кейин, худкуш бомба ҳужумини уюштирганда даъво қилинган фаластинлик жангарининг акаси ва синглиси бугун Ғарбий Соҳилдан Ғазо Секторига кўчирилди.\nИнтисар ва Кифар Ажурининг адвокати, Исроил ҳарбийлари уларни Ғазо шаҳрига кўчириб келтиргани ва “ёрдам пули” тариқасида ҳар бирига 200 доллардан пул берганини айтди.\nКеча Исроил Олий суди, агар жангариларнинг оила аъзолари ҳавфли деб ҳисобланса уларни бошқа жойга кўчириш мумкинлиги ҳақида қарор чиқарган. Исроил Ташқи ишлар вазирлиги матбуот вакили Даниел Тауб, бу Исроил ҳавфсизлигини таъминлашнинг бир йўли эканини айтди.\nХалқаро жамоатчилик бу инсон ҳуқуқлари бузилиши эканини айтиб Исроил суди чиқарган қарорни танқид қилди.


17:00 / 26.05.2019\nҚорақалпоғистон, Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат 26 майда кечаси 12–17°, кундузи 30–35°; 27 майда кечаси 15–20°, кундузи 34–39°; 28 майда кечаси 17–22°, кундузи 34–39°; 29 майда кечаси 17–22°, кундузи 30–35° бўлади.\nТоғли ҳудудларда ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат кечаси 26–27 майда 3–8° илиқ, 28–29 майда 5–10°, кундузи 26 майда 13–18°, 27–29 майда 18–23° бўлади.


Тунисда комендантлик соати киритилди ва оммавий йиғинлар тақиқланди\nТунис президенти Қайс Саид мамлакатда оммавий йиғинлар тақиқланиши ва комендантлик соати киритилишини эълон қилди. Мамлакатда 26 июлдан 27 августгача соат 19дан соат 6гача одамлар ва транспорт воситаларининг ҳаракатланиши тақиқлаб қўйилди. Бундан тунги вақт ишловчи одамлар ва ортга суриб бўлмас тиббий ҳолатлар истисно қилинган.\nУшбу чоралар мамлакатдаги беқарор сиёсий вазият билан боғланган.\nСаид, шунингдек, умумий фойдаланиш кўчалари ва майдонларда 3 кишидан кўпроқ бўлиб йиғилишни ҳамда шаҳарлар ўртасида одамлар ва транспорт воситалари ҳаракатланишини ҳам тақиқлаб қўйди.\nАввалроқ Тунис президенти бош вазир Ҳишам Машишини истеъфога чиқарди ва парламент ишини 30 кунга тўхтатиб қўйди. У бундай қарорни мамлакатда ҳукуматга ва 2011 йилдан бери ҳокимиятни эгаллаб келаётган “Ан-Наҳда” партиясига қарши ўтган намойишлардан кейин қабул қилди.\nШундан кейин парламент биноси яқинида президент ва “Ан-Наҳда” тарафдорлари ўртасида тўқнашувлар бошланган.\nАйни вақтда Тунис коронавирусдан ўлим бўйича дунёда етакчи ўринлардан бирини эгалламоқда. Тунис президенти коронавирус билан боғлиқ вазиятни “фалокатли” деб атаганди ва ундан чиқишни армия ўз зиммасига олишини эълон қилганди.\n23:51 / 04.11.2021\nТунис собиқ президенти халқаро қидирувга берилди\n11:12 / 24.09.2021\n22:01 / 15.08.2021\nКобулда комендантлик соати киритилади\n16:11 / 26.07.2021\nТунисда армия ҳукумат биносини қуршаб олди


Энг бахтли мамлакатлар-2021 рўйхатида Ўзбекистон нечанчи ўринда?\nТОШКЕНТ, 19 мар - Sputnik. Финляндия қаторасига тўртинчи йилдунёнинг энг бахтли мамлакатлари - World Happiness Report рейтингида етакчи ўринни эгаллади.\nТОШКЕНТ, 19 мар - Sputnik. Финляндия қаторасига тўртинчи йилдунёнинг энг бахтли мамлакатлари - World Happiness Report рейтингида етакчи ўринни эгаллади.World Happiness Report доклади БМТ бўлинмаси томонидан барқарор тараққиётга эришиш ечимлари бўйича анъанавий тарзда ҳар йили тузилади.Унда дунёнинг 149та давлатига баҳо берилади, рейтингни тузишда умр давомийлиги, ижтимоий қўллаб-қувватлаш, коррупция ва бошқа кўрсаткичлар инобатга олинади.Энг бахтли давлатлар бўйича бутунжаҳон доклад илк бор 2012 йилда тузилган.Энг бахтиёр давлатлар ўнталигидан шунингдек, Исландия, Дания, Швейцария, Нидерландлар, Швеция, Германия, Норвегия, Янги Зеландия ва Австрия ўрин олган. АҚШ 14-ўринда, Буюк Британия - 18, Франция 20-ўринда келмоқда.Собиқ иттифоқ давлатлари орасида энг яхши кўрсаткичлар Эстония ва Литвада – 28 ва 29-ўринлар. Қирғизистон - 33, Латвия - 34, Қозоғистон - 36, Ўзбекистон - 42 ўринда, Молдова - 49, Россия - 60, Тожикистон - 62, Украина - 69, Грузия - 73-ўринда.БМТ фикрича, энг бахтсиз давлатлар (рейтингнинг охирги поғонаси) бу Зимбабве ва Танзаниядир.\n© Flickr / Giorgio MontersinoМолодая узбекская мама с ребёнком\nЭнг бахтиёр давлатлар биринчи ўнталигидан Шимолий Европа мамлакатлари ўрин олди. Ҳар йили тузиладиган жаҳон рейтингида Финляндия қаторасига тўртинчи бор биринчи ўринни эгаллади\nWorld Happiness Report доклади БМТ бўлинмаси томонидан барқарор тараққиётга эришиш ечимлари бўйича анъанавий тарзда ҳар йили тузилади.\nУнда дунёнинг 149та давлатига баҳо берилади, рейтингни тузишда умр давомийлиги, ижтимоий қўллаб-қувватлаш, коррупция ва бошқа кўрсаткичлар инобатга олинади.\nЭнг бахтли давлатлар бўйича бутунжаҳон доклад илк бор 2012 йилда тузилган.\nЭнг бахтиёр давлатлар ўнталигидан шунингдек, Исландия, Дания, Швейцария, Нидерландлар, Швеция, Германия, Норвегия, Янги Зеландия ва Австрия ўрин олган. АҚШ 14-ўринда, Буюк Британия - 18, Франция 20-ўринда келмоқда.\nСобиқ иттифоқ давлатлари орасида энг яхши кўрсаткичлар Эстония ва Литвада – 28 ва 29-ўринлар. Қирғизистон - 33, Латвия - 34, Қозоғистон - 36, Ўзбекистон - 42 ўринда, Молдова - 49, Россия - 60, Тожикистон - 62, Украина - 69, Грузия - 73-ўринда.\nБМТ фикрича, энг бахтсиз давлатлар (рейтингнинг охирги поғонаси) бу Зимбабве ва Танзаниядир.


Сабоҳаддин Али. Айрон (ҳикоя) | www.ziyouz.uz\nБош саҳифа Жаҳон насри онлайн антологиясиСабоҳаддин Али (1907-1948; Туркия)Сабоҳаддин Али. Айрон (ҳикоя)\nЧоп этилган 20.01.2020 МуаллифZiyouz.uz\nҚишлоқдан вокзалгача бўлган йўл эриган қор туфайли тиззагача лой эди. Икки қулоч узунлигида юксалган қуёш далаларни қоплаган қорлар устида порлаб кўзни қамаштирарди. Аммо йўлдаги лойқа кўлмакларга тушганда нохуш сариқ рангда аксланарди.\nТагига мих қоқилган, ўзига анча катта туфлисини пайпоқсиз кийиб олган кичик Ҳасан ўнг қўлига қумғонни олиб судраб борар, ора-сира тўхтаб дам олар ва яна йўлида давом этарди. Баъзан чап қўлидаги тунука чаноқни ерга қўйиб, оғир юкни митти баданига камроқ азоб берадиган шаклда тўғрилаб оларди. Ичига лиммо-лим қилиб айрон тўлдирилган қумғоннинг тагидаги гардиши ҳар одим отганида тиззаларига уриларди ва тирсагига ўтказиб олган тутқичи қўлидан чиқиб оёқлари остига юмалашни истаётгандек олдинга интиларди. Туфлисининг орқаси эзилиб абжағи чиққанидан товони лойга тегиб турарди.\nЁз-қиш демай ҳар куни юришга мажбур бўлган бу икки соатлик йўл бу гал анча узайгандек туюлди. Йўлнинг қоқ ярмини кўрсатувчи кичик ва қуриган тол дарахти ҳали анча нарида туман ичида эди.\nКичик Ҳасан йиллардан бери кўриб келаётган нарсаларига эътибор бермай қараб келарди. Қуриган қамишлар орасида қурғоқ тупроқни ўйиб ўтган ва ёнига бормагунча сезиш қийин бўлган тўрт қадам кенглигидаги кичик даранинг ёнма-ён ётқизилган уч дона ёғочдан иборат кўприги қулаб тушадигандек лоппилай бошлади.\nСал тепароқда кичик бир қояга суянган ҳолда водийга қараб турадиган тегирмоннинг ғувиллаши эшитилмасди. Бу тегирмон қиш кунлари уч кун ишласа беш кун ишламасди. Эшиги олдидаги япроқлари тўкилган уч туп тол билан бирга тамоман тарк этилган вайронага ўхшарди.\nКичик Ҳасан ҳеч нимани ўйламай кетиб борарди. Ҳозир уйда уни қайтишини кутиб ўтирадиган икки укаси ҳақида ҳам, тўрт соат наридаги туман марказида хизматчилик қиладиган онаси ҳақида ҳам ўйлаётгани йўқ. Айронини сотиб-сотолмаслиги ҳақида ҳам ўйламасди. Хаёлини фақат бир нарса банд қилганди: шунча масофани яна қайта босиб ўтиш, ортга қайтиш мажбурияти…\nУзоқ давом этган йиғининг охирига келгандек уф тортди. Тунука чаноқ тутган чап қўлининг совуқдан ёрилиб кетган усти билан бурнини артди. Кўзларини олдинга тикиб вокзалга яқинлашганини кўрди.\nИкки томони яйдоқ тоғлар билан ўралган кенг водийнинг ўртасида шумшайиб турган ва атрофидаги акациялар ёнида янада ғариб кўринган бу совуқ бино у ерга тасодифан отилган тошдек тасаввур уйғотарди. Кунда икки марта ўтадиган почта поезди ҳам “бу бемаъни жойда нега тўхтаяпман ўзи” деб ажабланаётгандек эди ва бир неча дақиқа тургандан кейин юра бошлаганда чалган сигнали севинганда чалинадиган хуштак ҳавосида эди.\nКичик Ҳасан вокзалнинг тахта тўсиқлар билан ихоталанган ҳудудига етиб келганида озгина дам олди, кейин яна тахта тўсиқли эшикни очиб ичкари кирди.\nВокзал биноси билан темир йўл орасида қолган тўрт-беш одим кенглигидаги ерда юкларининг устида ўтирган икки қишлоқлик киши билан, шинелининг ичига чўкиб кетгандек деворга суянган бир жандарма аскаридан бошқа ҳеч ким йўқ эди. Бу ер поезд келганда кабобчилар, шарбатчи-ю қандолатчилар тўлиб тошадиган катта вокзаллардан эмас. Фақатгина ёз пайтлари атрофдаги қишлоқлардан қора узум, қовун, тарвуз келтирган беш-ўн қишлоқлик бу ерни жонлантирарди. Қишда эса кичик Ҳасан билан уч-тўрт кунда бир кичик саватда қишки нок олиб келган оқсоқ ва кекса бир қишлоқлик кишидан бошқа ҳеч ким кўринмасди бу ерда. Поезд келганда безовта қилинганидан норизо суратда пайдо бўлган вокзал мулозими иши битиши билан хонасига кириб кетар, бутун кунини ўн йиллик аккмуляторли радиосини созлаш умидида чуқуллаш билан ўтказади.\nБугун нокфуруш қария ҳам кўринмади. Кичик Ҳасан қумғонини ернинг намли тупроғи устига қўйиб рельсларни томоша қила бошлади. Ҳар куни юзлаб одамни қайлардандир олиб қайларгадир элтувчи бу узун ва сўнгсиз темирлар устида келиб-кетувчи локомативлар қолдирган қора мой доғлари кўринарди.\nСигнал овозидан чўчиб тушди. Вокзалга кириб келган поезд ташрифидан хабар бераётганди. Локоматив қора мой доғлари устига келиб тўхтади.\nКичик Ҳасан дастурланган робот мисоли қумғони билан чаноғини олиб вагонлар томон чопиб кетди. Вагон деразаларига боқиб:\n– Айрон, айрон, тоза айрон! – деб бақира бошлади.\nЁз ойлари “муздек!” – дея бақирарди. Энди эса бу совуқ ҳавода, гўё ҳар айрон сўзининг бошида ҳалиям ўша “муздек” сифати эшитилгандай бўларди. Ҳеч ким бошини кўтариб қараб ҳам қўймасди. Поезддаги вагон деразаларининг деярли ҳаммаси ёпиқ эди. Очиқ қолган бир-иккитасида сочлари бўялган, жун жемпер кийган аёллар турарди.\nКичик Ҳасаннинг кўзлари ўйгудек бўлиб ёпиқ эшикларга боқар, ёпиқ деразаларни кузатарди. У ёпиқ эшик ва ойналар ортидан тунука чаноқда айрон ичаоладиган инсонларни, ўзига тузук қишлоқ кишиларини, бўйинбоғсиз савдогарларни, хизматдан қайтаётган аскарларни, хуллас, чанқаган кишиларни қидирарди.\nБошдан-оёқ уч марта чопиб бориб келди. Қумғонининг қиррадор гардиши нозик оёқларига урилиб оғритар, аммо у юзини сал буриштириб:\n– Айрон, тоза айрон!.. – дея бақиришда давом этарди.\nТўрт чаноқ, ҳеч йўқ тўрт чаноқ сота олса эди. Тушган ўн тийинга уйига қора нон олиб бориши мумкин бўларди. Унинг келишини, оч-наҳор кўзлари тўрт бўлиб кутиб ўтирган икки укаси чақмоқдек кўз ўнгидан ўтар, у эса бор кучи билан бақирарди:\n– Тоза айрон… Тоза…\nОнаси хизматчилик қиладиган жойидан ҳафтада бир марта бир неча соатгагина келарди. Озгина юпқа нон, бир нечта пиёз, баъзан кўзачада шинни олиб келарди. Аммо булар уч нафар очофатга икки кунгаям етмасди… Шунинг учун икки укасини боқиш вазифаси кичик Ҳасаннинг зиммасига ташарди. Икки ва беш ёшли бир-биридан нимжон укаларининг бутун иши пастак кулбанинг ичида қўлига нима илинса ейишдангина иборат эди. Кичик Ҳасан ҳар куни қатиқ ивитиш учун лозим бўладиган оқликни укаларининг бўйи етмайдиган баландроқ жойга – шифт ёғочларининг деворга ёпишган бурчагига беркитишга тўғри келарди. Вокзалга кетганида бу икки очофатнинг бисотларидаги ягона қари эчкини ҳам еб қўйишларидан қўрқарди.\nКўпинча, оқшом қўлтиғига қистириб олиб келган нонини дастурхонга қўйиб ўзи айрон қуйиш учун идиш олгани ошхонага ўтиб қайтгунича балчиқдек қора нондан асар ҳам қолмаганини кўриб даҳшатга тушарди. Бундай пайтда ўзи бир коса айрон ичиб қўя қоларди. Очликка кўниккан ошқозонининг минғирлашларига қулоқ осмай, эски пўстак устида ётган укаларининг ёнига, илма-тешик ва кир кўрпа остига кириб ухларди.\nУни даҳшатга соладиган нарса укаларининг ўпқондек ямлоғич, ебтўймас ошқозонлари эмасди. Бўш қўл билан қайтганида бу икки чиллашир норасиданинг беадоқ нафрат билан боқувчи кўзларига қарашдан қўрқарди. Шуни эслаганда титраб кетарди. Ҳозир ҳам шу ўй даҳшатидан бор овози билан бақира бошлади:\n– Айрон… Айрон!..\nПоезднинг учинчи бўлакдаги вагонларидан бирининг дарчаси очилди. Узун бўйинли, шапка кийган, мўйловдор бир киши бошини чиқариб:\n– Қани, узатчи бир чаноқ! – деди.\nКичик Ҳасан чаноқни титраган қўллари билан узатди. Харидор қисиқ кўзларини чаноқ ичига тикиб оз-оздан ютумлаб ича бошлади, мўйловининг учида бириккан айрон томчилари эгнига томарди.\n– Яна битта тўлдир-чи! – деди.\nУни ҳам сипқоргандан кейин чўнтагидан битта ўнталикни олиб пастга ташлади:\n– Бешини қайтар!\n– Майдам йўқ! – деди ва атрофга қаради. Атрофда вокзал мулозимидан бошқа ҳеч ким қолмаган эди. У ҳам қор майдалаб ёға бошлагани учун бошини ёқасининг ичига тортиб жунжуккан кўйи поезднинг тезроқ кета қолишини кутмоқда. Бола қумғонини ўша жойда қолдириб ўша ёққа югурди. Пулни узатиб:\n– Шуни майдалаб беринг!.. – деди.\nМулозим жавоб бермай орқасига бурилди ва поезднинг ҳаракатланиши учун сигнални чалди.\nПоезд дарчасидан узун бўйнини чиқарган йўловчи қўлини қоқиб:\n– Бу ёққа кел, ярамас! – деб бақирди. Кичик Ҳасан у томон югурди. Дарчадаги:\n– Қани, бер ўнталикни! – деди.\nБола дарҳол пулни узатди. Поезд секин қимирлай бошлади. Киши пулни камзулининг чўнтагига қўйиб, чорасиз ҳолда:\n– Майдам йўқ, нима қиламиз! – деди.\nВагон кичик Ҳасандан беш-олти одим узоқлашди. Узун бўйинли одам дарчадан бошини чиқариб:\n– Ҳой бола, рози бўлгин! – дея бақирди. Кичик Ҳасан ҳеч нимани тушунмагандек қараб қолди. Поезд узоқлаша бошлади. Ғилдиракларнинг шовқини орасида яна ҳалиги овоз эшитилди:\n– Розиман дегин-чи, қани, рози бўл!.. Бўла қол!\nКичик Ҳасан нималардир деб минғирлади. Кейин қумғонини олиб вокзалнинг қор тушмаган чекка бир жойига бориб ўтирди.\nҚор тезлаша бошлади. Кичик Ҳасан уйига бўш қўли билан қайтгандан кўра кечки поездни ҳам кутишга қарор қилди.\nСовуқдан музлаган қўлларини ишқалар, онаси эчки жунини қирқадиган қайчи билан текислаб қўйган сочларини силарди. Шамолда кўзлари ёшланар ва мовий кўзларини қуршаган киприклари бир-бирига ёпишиб қоларди.\nОқшомгача шу бурчакда кутди. Ора-сира ўрнидан туриб оёқларини уқалаб қўяр, кейин яна ўтириб миясининг ичидаги туманли бўшлиққа термуларди. Ўйлаганда кўнгли ёришадиган ёки хаёл этишга арзийдиган бирор нима бўлмагани учун бу бўшлиққа боқиб дам оларди. Бир неча марта онасини эслади. Унинг йиғламоқдан бери бўлган юзини кўргандек бўлди. Уч нафар болани вайрона бир кулбага ташлаб бошқа қишлоқларда, бегона инсонлар ёнида ишлаб бир бурда нон топиш учун жонини жабборга бераётган бу аёлга раҳми келарди. Укаларига бўлган меҳри ҳам шундан бўлса керак. Уйдаги икки оч норасида ҳафтада бир марта келадиган бечора аёлни ҳам доим ўша нафратли кўзлари билан кутиб олади. Онаизор олиб келган буғдой ёрмасидан атала пишираётиб ўқчиб-ўқчиб йиғлаб оларди. Уйни тартибга келтиришга уринарди. Оқшомгача қолиб, баъзан индамай чиқиб кетарди. Кичик Ҳасан унинг оғзидан на дадаси на қариндош-уруғи ҳақида бир оғиз гап эшитмаган эди. Шундоқ ҳам ақлини таниганидан бери улар ҳақида ўйлаб ҳам кўрмаган эди. Ҳаётни вокзалда айрон сотишу укаларини боқишдан иборат деб биларди. Шунинг учун ҳам баъзан: “Онам бирон кун келиб яна ётиб қолмасин-да, азоб чекиб яна бир бола туғиб олса, беш-ўн кун ўтиб уни ҳам менга ташлаб кетса мен нима қиламан?” деб ўйлаб қоларди. Янги меҳмонни боқиш ҳам ўзига тушишидан қўрқарди. Қишлоқ аҳли ҳам негадир уларнинг уйига яқин йўламасди. Эшигини тақиллатиб келган одамни умрида кўрмаганди. Турмуш аввалгисидан баттар бўлиб бораверар ва Ҳасан кун сайин сути камайиб бораётган қари эчкининг ёрдами билан бу даҳшатли курашда ғолиб бўлиш учун ғайрат қиларди. Бўш вақтида эчкини ўтлатар, қаҳратонда дара бўйидан қуриган ўтларни топиб тутиб эчкисини боқарди.\nЁзда ишлар унчалик қийин бўлмасди. Эрта тонгда йўлга тушилса вокзалга чарчамай етиб олади. Деярли қумғонидаги айроннинг ҳаммасини сота олади. Чўнтагини тўлдирган майда пулларга қанча суюнса, уйга енгилгина қайтиш фикри уни шунча қувонтирарди.\nЭрталабки поезд келганида ҳаммасини сота олмаган тақдирда оқшомгисини кутарди. Кўпинча вокзалга маҳсулотини келтирган деҳқонлар тушликда нон еркан қумғондаги бор айронни тугатишарди.\nОқшомги поезд соат тўрт яримда келгани боис қоронғи тушмасдан уйига қайта оларди. Аммо бугун ҳали поезд келишига ярим соат бор бўлишига қарамай, атроф қопқоронғи бўлган эди.\nАёз ва қоронғида кетишга мажбур бўлишини ўйлаб титради ва дарҳол уйига қайтишни хоҳлади. Ўша пайт хонасидан чиққан вокзал мулозими поезд яқинлашганини айтди.\nПоезднинг вокзалга кириши билан кетиши бир бўлди. Кичик Ҳасан ёпиқ ва буғ қоплаган дарчалар ортида билинар-билинмас кўринаётган инсон шаклларига қараб поезднинг бошидан охиригача югурди. Ва “Айрон, тоза айрон!” – деб бақирди. Катта туфлиси нам тупроқда ғижирлар, бақираётганида оғзини қор учқунлари тўлдирарди.\nВагонларнинг дарчаларидан тўкилиб ердаги кўлмакларда ёйилган хира шаклдор нурлар сакраб-сакраб узоқлашар экан кичик Ҳасан қумғонини кўтариб тахта тўсиқли эшикдан чиқди ва қишлоғи томон йўл олди.\nҲали қоронғига кўникмаган кўзларига қор парчалари уриларди. Қумғон ичидаги айрон ҳар қадамда чайқалар ва ғалати товушлар чиқарарди. Секин-аста сиртидан ичига ўтган совуқ уни титрата бошлаган эди.\nҲеч нимани ўйламай, ҳеч нимани ҳис қилмасдан ва ҳайвон мисоли йўлини рефлекс орқали топиб илгарилаб борарди. Ичкарилаб борган сари оёқ кийими ва қумғонидан чиққан товушларга яна бошқа саслар ҳам қўшилганди. Узоқлардан турли ҳайвонларнинг овози эшитиларди.\nДаҳшатли қўрқувдан дир-дир титрарди. Каттароқ қадам ташлашга уринарди. Аммо оёқлари чалишиб кетарди. Совуқдан уюшган оёқларидаги қумғон гардишининг изи зирқираб оғрирди.\nҚоронғидан, юзини қамчилаётган қор ва шамолдан, тиззасигача сачраётган лойдан ва қулоғига чалинаётган турли товушлардан қўрқаётганди. Очқаганини, нимжон укаларининг даҳшатли кўзларини, чарчоғини унутган эди. Тезроқ қишлоғига етиб олиш, ўчоқда кулга айланган ўтин чўғи билан ҳам ёришиб кетадиган кулбасига кириб бориш ва бир бурчакка яширинмоқ истарди. На ётмоқ на дам олмоқни ўйларди, шу тўрт девор ичига кириб олсагина етарди шу топда… Бу зулматдан, бу товушлардан қочиб қутилмоқ учун…\nОёқ кийими лойга ботиб қолганди. Оёқ яланг чопа бошлади. Чайқалаётган қумғондан усти-бошига ва аторфга айрон тўкилиб борарди. Қўрқувдан сиқилган тишлари орасидан маъносиз товушлар чиқиб келарди.\nУзоқлардаги ҳайвон товушлари борган сари яқинлашаётган эди. Ҳолбуки йўл ярмини кўрсатувчи қуруқ тол ёнидан эндигина ўтган эди. Ёшланган кўзларини зулматни ёриб юборишни истаётгандек катта-катта очиб илгарилаб борарди. Ҳеч нимани кўролмасди. Ҳаво очиқ бўлганида ҳам то ёнига келмагунча чироқларини пайқаб бўлмайдиган қишлоқ унга гўё етиб бориш имконсиз бир гўшадек туюлди. Бир ерга қистирилган ва қочиш имкони бўлмаган ваҳший ҳайвон мисоли ниҳоятда даҳшатга тушган эди. Қўлидаги чаноқ ва айрон қумғонини отиб югура бошлади. Бўғзидан тушуниксиз овозлар ёйиларди. Баъзан “Она… Она!” деяётгандек, баъзан “А… А… Аааҳ”га ўхшаш овозлар қоронғида тўкилиб борарди.\nҲайвон товушлари яна-да яқинлашган, олдинда қор устида қандайдир қора-қура нарсалар пайдо бўлиб яна ғойиб бўла бошлаган эди. Кичик Ҳасан тиззаларида куч қолмаганини ҳис қилди. Қўрқув бутун вужудини эгаллаб олганди. Яланг оёқлари сирпанчиқ лойга ҳар босганида чиққан товуш сиртига қамчи бўлиб уриларди. Ва қўрқувини янада кучайтриб юборарди. Бўғзига нимадир тиқилган эди. Ёрилган бармоқлари билан кўзини артиб олдинга қарамоқчи бўлганида оёғи тойиб йиқилди. Турди лекин яна беш-олти одимдан сўнг яна йиқилди. Бўғзидан чиққан товуш янада қўрқинч тусга кирганди.\n– Она… Она!.. – дея бақирар экан, овози борган сари яқинлашаётган ва қор устида сирпанаётгандек доиралар чизиб келаётган ҳайвонларнинг овозидан фарқ қилмас эди.\nЙўлнинг лойли чуқурларига йиқилган ва мажолсиз ётган вужудини қор қоплай бошласа-да сиқилган тишлари орасидан ҳалиям:\n– Она… Онажоним… Она! – деган овоз эшитиларди. Бу пайтда, бир неча юз метр наридаги кулба эшиклари ортида шамоллар шовурини тинглаб кичик Ҳасанни кутаётган ака-укалар ҳам ўхшаш қўрқув ичида титрар эдилар. Қишлоқ оралаган бўри товушини эшитган сари бир-бирларининг пинжига суқилишарди.\nТурк тилидан Маъруфжон Йўлдошев таржимаси\nРукнларСабоҳаддин Али (1907-1948; Туркия)\n← Аввалги Аввалги Абу Бакр Наршахий (899-959)\nКейинги → Кейинги: Валентина Ивашева. Жеймс Жойс


UzAuto Motors янги автомобиллар нархини эълон қилди. Нархлар хурсанд қилмайди Ўзбекистон янгиликлари\nUzAuto Motors янги автомобиллар нархини эълон қилди. Нархлар хурсанд қилмайди\nЎзбекистон, Тошкент – Batafsil.uz ЯА. Куни кеча Тошкентда SUV сегменти вакиллари: Chevrolet Tahoe, Traverse, Trailblazer ва Equinox автомобиллари тақдимоти ўтказилди. Бу ҳақида Batafsil.uz мухбири хабар бермоқда.\nTrailblazer ва Equinox автомобиллари контрактацияси 27 декабрдан бошлаб UzAuto Motorsнинг барча дилерлик марказларида бошланади. Премиум-синфига мансуб Tahoe ва Traverse моделлари контрактацияси фақат Nurafshon Autocentre (Тошкент вилояти) салонида амалга оширилади.\nКомпаниянинг таъкидлашича: "UzAuto Motors маҳсулотлар сотиш амалиёти ва таҳлили шуни кўрсатмоқдаки, бизнес-синф автомобилини танлашда маҳаллий истеъмолчи кўпинча тўлиқ тўпламни афзал кўради. Malibu Turbo 2.0 LTZ ва Tracker LTZ моделларининг ўта оммабоплиги фикримиз далилидир. Шу боис, Chevrolet Tahoe, Traverse, Trailblazer ва Equinox маҳаллий бозорда тўлиқ тўпламда таклиф этилади”.\nАвтомобилларни "соддалаштирилган" тўпламда сотиб олиш истагида бўлган харидорлар дилерларга ариза қолдириши ёки info@uzautomotors.com. манзили орқали буюртма юбориши мумкин. Етарли миқдордаги буюртмаларни олгандан сўнг компания ушбу автомобилларни мижозларга етказиб беришни таъминлайди.\nАвтомобиль нархлари (ҚҚСсиз)\nБошланғич нарх: 225 652 174 сўмдан (23,7 минг доллар)\nRedline LT тўплами: 303 478 261 сўм (31,9 минг доллар)\nБошланғич нарх: от 264 347 826 сўмдан (27,8 минг доллар)\nLTZ тўплами: 346 086 957 сўм (36,4 минг доллар)\nБошланғич нарх: 404 173 913 сўмдан (42,5 минг доллар)\nPremier тўплами: 518 260 870 сўм (54,5 минг доллар)\nБошланғич нарх: 517 391 304 сўмдан (54,4 минг доллар)\nPremier тўплами: 691 304 348 сўм (72,7 минг доллар)


Яна 4 ўлим қайд этилди. Ўзбекистонда коронавирус қурбонлари сони 70дан ошди - Zamin.uz\n00:35 / 16.07.2020\nСоғлиқни сақлаш вазирлиги бугун Ўзбекистонда яна 4 ўлим ҳолати қайд этилгани ҳақида хабар берди. Эндиликда жами ўлимлар сони 71тани ташкил этмоқда.\nБиринчи ўлим. Тошкентда 66 ёшли бемор ўткир нафас, сурункали буйрак ҳамда ўпка-юрак етишмовчилигидан вафот этди.\nАммо аҳволи оғирлашавергач, 8 июль куни тез тиббий ёрдам машинасида Зангиота туман кўп тармоқли юқумли касалликлар шифохонасига олиб келинган. Нафас етишмовчилиги белгилари кучайгани сабабли реанимация бўлимига ёткизилган. Унга Covid-19 инфекцияси ўта оғир кечиши, икки томонлама пневмония ташхиси қўйилган. Касаллик ўткир нафас ҳамда сурункали буйрак етишмовчилиги билан кечган.\nШунингдек, юрак ишемик касаллиги, гипертония, қандли диабет, бош мия қон томирлари атеросклерози каби ҳамроҳ касалликлари билан ҳам оғриган.\nБироқ шифокорлар томонидан стандартлар асосида ўтказилган реанимацион муолажаларга қарамасдан беморнинг аҳволи кескин оғирлашиб, ўткир нафас, сурункали буйрак ҳамда ўпка-юрак етишмовчилигидан вафот этган.\nИккинчи ўлим. Тошкент вилоятида коронавирусга чалинган 37 ёшли бемор ўткир нафас ва ўпка-юрак етишмовчилигидан вафот этган.\nПскент туманида яшовчи, 37 ёшли М.М.да (эркак) жорий йил 3 июлда ҳансираш, йўтал пайдо бўлган ва уй шароитида даволанишни бошлаган.\nАммо аҳволи оғирлашавергач, шу йилнинг 9 июлда тез тиббий ёрдам машинасида Зангиота кўп тармоқли юқумли касалликлар шифохонасининг реанимация бўлимига ётқизилган.\nБироқ шифокорлар томонидан стандартлар асосида ўтказилган реанимацион муолажаларга қарамасдан беморнинг аҳволи кескин оғирлашиб, ўпка артерияси тромбоэмболияси, ўткир нафас ва ўпка-юрак етишмовчилигидан вафот этган.\nУчинчи ўлим. Тошкент шаҳрида 36 ёшли бемор ўткир юрак қон-томир ва нафас етишмовчилигидан вафот этди.\nОлмазор туманида яшовчи 36 ёшли Ш.А. тана ҳарорати кўтарилиши, умумий ҳолсизлик сабабли Тошкент шаҳар Ички ишлар бош бошқармаси тиббиёт бўлими поликлиникасига мурожаат қилган.\nШундан сўнг Covid-19 инфекциясига намуна топширган ва 13 июль куни касаллик тасдиқланган.\nБемор Тошкент шаҳар Ички ишлар бош бошқармаси тиббиёт бўлими поликлиникаси томонидан тиббий кузатувда бўлган.\nСўнгги кунларда беморнинг тана ҳарорати тушмаган. У ўткир юрак қон-томир ва нафас етишмовчилигидан вафот этган.\nТўртинчи ўлим. Сурхондарё вилоятида 48 ёшли бемор ўткир юрак қон-томир ва нафас етишмовчилигидан вафот этди.\nУнда Covid-19 инфекцияси тасдиқлангач, вилоят шифохонасига ётқизилган. Беморда ўткир нафас етишмовчилиги кузатилган.\nУнга Covid-19 инфкцияси ва икки томонлама пневмония оғир кечиши, ўткир нафас етишмовчилиги, юрак ишемик касаллиги, сурункали бронхит ташхиси қўйилган.\nШифохонада беморнинг даволаниши давомида шифокорлар томонидан консультациялар қилинган, даволаш жараёни мутахассислар тавсияси асосида олиб борилган.\nБироқ шу йилнинг 14 июль куни унинг аҳволи кескин оғирлашган. Реанимация бўлими шифокорларининг муолажаларига қарамасдан бемор ўткир юрак қон-томир ва нафас етишмовчилигидан вафот этган.\nБундан аввалроқ, Ички ишлар вазирлигининг икки ходими - 36 ёшли А.Ш ва 48 ёшли Ш.Н коронавирусдан вафот этгани хабар қилинганди. Эндиликда Соғлиқни сақлаш вазирлиги ушбу ўлим ҳолатларини тасдиқлади.\nДавлат хизматлари агентлиги ходими ҳам коронавирусдан вафот этгани маълум қилинди. ССВ ҳозирча бу ўлим ҳолатини расман қайд этмади.\nШу вақтгача Тошкент шаҳри ва Тошкент вилоятида 45, Бухоро, Сурхондарё ва Наманганда 4, Жиззах, Самарқанд ва Навоийда 3тадан, Фарғона, Қашқадарё, Хоразм ва Қорақалпоғистонда биттадан ўлим рўй берди. Ҳозирга қадар фақат Андижон ва Сирдарё вилоятларидагина вирус қурбонлари қайд этилмади. “Замин” янгиликларини “Youtube”да кузатиб боринг\nКеча, 17:07, Ўзбекистон


Путин келажакда ким жаҳон ҳукмдори бўлишини айтди | Ўзбекистон ва жахон янгиликлари\nДунё 30 май 20:49 2 520\nРоссия президенти Владимир Путин Москвадаги 21-дастурлаш мактабига ташрифи давомида “Сунъий идрок”ни ривожлантириш келажакда қанчалик муҳим аҳамиятга эга эканини айтди, РИА Новости хабарига асосан.\n“Сунъий идрок механизмлари, қисқа вақт ичида улкан ҳажмдаги маълумотларни таҳлил қилиб, реал вақтда тезкор қарор қабул қилиш имкониятини беради. Бу эса улкан устуворлик ва самаралик дегани. Агар келажакда бирор ким сунъий идрок соҳасида монополияга эриша олса, бунинг натижаси аён – у дунё ҳукмдори бўлади”, – деди Россия президенти.\n“Биз ҳам сунъий идрок соҳасида ўзимизнинг технологик суверенитетимизга эга бўлишимиз керак. Бу келажакда бизнинг бизнес, иқтисод, ҳаётимиз сифати ва мудофаа қобилиятимизнинг ўта муҳим шартидир”, – деди Путин.


«Халқлар дўстлиги» саройи раҳбари карантиндан кейинги концерт дастурларини ўтказиш тартиби ҳақида сўзлаб берди - Zamin.uz\n«Халқлар дўстлиги» саройи раҳбари карантиндан кейинги концерт дастурларини ўтказиш тартиби ҳақида сўзлаб берди\n«Дарё» мухбири Феруз Муҳаммад «Халқлар дўстлиги» саройи раҳбари Исроил Ғуломов билан суҳбатлашди.\n- "Сарой раҳбари суҳбат давомида концертларни ўтказиш тартиби, сарой ижараси, 2020 йилда сотиб олинган чипталар тақдири, концерт ташкилотчилари ва томошабинларга қўйиладиган талаблар ҳақида гапириб берди.\nХудо хоҳласа 19 февралгача иккита хайрия концерт ташкиллаштирамиз. Бу концертлар пандемияда ким жонбозлик кўрсатган бўлса, ўша инсонларга бағишланади. Янги концертлар мавсумини яхши ниятлар билан хайрия концертлардан бошлаймиз.\n19 февралдан «Миллион» жамоаси концерт дастурини тақдим этади. Юлдуз Усмонованинг концерт дастури 2020 йил 16 март куни пандемия сабаб тўхтатилган эди. Юлдуз Усмонованинг 2021 йилдаги дастури 10 март кунидан бошланади. Ўтган йилда сотиб олинган чипталар ўз кучида қолади. Яна бир маълумот 8 февралдан «Халқлар дўстлиги» саройининг кассалари очилади. Ўша кундан мухлислар чипталарини алмаштириб олишлари ҳам мумкин бўлади.\nИчки ишлар вазирлигига илтимос қилиб, концерт вақтини 18:00 дан 20:00 гача ва 20:00 дан 22:00 гача ўтказилиш тартибини таклиф қилдим. Ўтган йилларда биринчи сеанс соат 15:00 да бошланар эди. Бу эса кўпчиликнинг иш вақтига тўғри келгани сабабли, одамларга ноқулайлик туғдирган. Шуни инобатга олган ҳолда шу таклифни бердим.\n«Халқлар дўстлиги» санъат саройи 3816 нафар томошабинга мўлжалланган бўлиб, Республика махсус комиссияси қарорига кўра шундан 50 фоиз томошабин концерт дастурида иштирок этади. Билет нархлари аввалгидек сақланиб қолади. Аввал неча сўмдан сотиб олинган бўлса, ҳозир ҳам ўша нарх сақланиб қолади.\nКелган томошабиннинг саломатлиги жиддий текширувдан ўтади. Ҳар бир томошабин шахсий ниқоб таққан бўлиши мажбурий қилиб қўйилади. Агар ниқоб тақмаган бўлса ўзимиз ниқоб бериб, иссиғини ўлчаб, қўлига антисептик воситалари сепилгач, битта-битта текширувдан ўтказилиб, ўз жойларини эгаллашлари мумкин бўлади. Оралиқ масофа сақланганлиги қатъий назоратга олинади.\nБундан ташқари иккита тез ёрдам машинаси шу ерда туради, шифокорлар доимий назорат қилиб туришади.\nСаройимизда тест оладиган лаборатория ҳам ташкиллаштиряпмиз. Саҳнага чиқадиган ҳар бир ижодкордан техник ходимларгача тестдан ўтиб чиқади. Ижодий жамоада бирорта одам касал бўладиган бўлса саҳнага чиқмайди. Менга уларнинг кўчадан олиб келган тиббий маълумотномаси ўтмайди. Лабораториянинг энг замонавийсини олиб келамиз, қисқа муддатда тест жавоби чиқади.\nКонцерт ташкилотчиларига енгиллик қилиш мақсадида бир кунда уч марта концерт берадиган бўлса ҳам, аввалгидек, яъни 25 миллион сўм ижара ҳаққи тўлашади. Ундан ортиқ пул олинмайди. Овоз аппарати, чироқлар, монитор хизматлари ҳам худди шундай тартибда, яъни бир кунда учта сеанс концерт беришса ҳам, бир кунлик пулни тўлашади. Бу тартиб концертга томошабинларнинг 100 фоиз келишгунича амалда бўлади", - деди «Халқлар дўстлиги» саройи раҳбари Исроил Ғуломов. “Замин” янгиликларини “Инстаграм”да кузатиб боринг\nЯнгиликлар » Жамият » «Халқлар дўстлиги» саройи раҳбари карантиндан кейинги концерт дастурларини ўтказиш тартиби ҳақида сўзлаб берди


Шереметьево аэропортига бомба қўйилгани ҳақида ëлғон хабар берган ўзбекистонлик айбланди\nТула шаҳар маҳкамаси 32 яшар Ўзбекистон фуқароси Қувончбек Абдуназаровни террорчилик хуружи ҳақида ëлғон хабар қилганликда айбдор деб топди.\nТула вилоят прокуратурасининг билдиришича¸ Абдуназаров 2016 йилнинг 21 март куни маст ҳолда ўз мобиль телефонидан “112 хизмати”га телефон қилган ва Шереметьево аэропортига террорчилар бомба қўйгани ва ўз хотинига таҳдид қилаëтганини билдирган.\nБу хабар ортидан Россия Ички ишлар вазирлиги ва халқаро аэропорт мутахассислари портловчи моддани топиш мақсадида итлар ëрдамида зудлик билан қатор текширув ўтказган¸ аммо бундай модда топилмаган.\nАниқланишича¸ бундай ëлғон воситасида Абдуназаров хотинининг Ўзбекистондан Москвага учиб келишини тўхтатмоқчи бўлган.\nЎзбек муҳожирининг муқаддам судланмагани ва қарамоғида вояга етмаган фарзандлари борлигини инобатга олган Тула суди¸ уни 300 соатлик мажбурий меҳнатга ҳукм қилган.


Иқлим ўзгаришлари Ўзбекистонга қандай таъсир қилмоқда? - Zamin.uz\nБугун “иқлим ўзгаришлари”, “глобал исиш”, “экологик танглик”, “иссиқхона эффекти” сингари тушунчалар тилимизга анча ўрнашиб қолди. Қолаверса, омммавй ахборот воситалари бу ҳақда анчадан бери тинимсиз бонг уриб келаётир.\nСаммитлар ўтказилгани, ҳужжатлар имзоланганига қарамай, ҳозирча иқлим ўзгаришларида “ўзгариш” сезилмаяпти. Сайёрамизнинг иқлимий келажаги ҳақида олимлар якдил хулосага келишгани йўқ. Бир гуруҳ олимлар иқлим ўзгаришлари глобал ҳарорат кўтарилишига олиб келмоқда, деган фикрни илгари сурса, бошқа бир гуруҳ глобал музлик даври юзага келишини яқинлаштиради, деган фикрни билдиришган.\n“Ўзгидромет” маълумотлари Ўзбекистонда ҳам иқлим ўзгаришлари ўз таъсирини кўрсатаётганини исботламоқда, Мамлакатимизда об-ҳавони кузатиш 1872 йилдан бошланган. Биргина Тошкент шаҳрида ўртача йиллик ёғин миқдори 423,4 миллиметрни ташкил этган бўлса, ўтган бир аср давомида бу кўрсаткич 60 мм.га ошган. Сўнгги юз йиллик кузатишлар шуни кўрсатмоқдаки, биргина Тошкент шаҳрида ўртача йиллик ҳарорат 1.7 даражага ошган. Айни пайтда сайёрамиз миқёсида бу кўрсаткич 0.7-0.8 даражани ташкил қилади.\n20-01-2020, 11:06, Ўзбекистон\n13-06-2019, 18:08, Ўзбекистон\n23-05-2019, 14:47, Ўзбекистон\n10-01-2019, 18:21, Ўзбекистон\nКомилов: Орол фожиаси – минтақа ривожланиши учун бевосита таҳдиддир\n24-09-2016, 15:29, Ўзбекистон\n“Ўзгидромет” қишнинг илиқ ҳарорати сабабларига ойдинлик киритди\n9-01-2016, 15:03, Ўзбекистон


25 май 2020, Тошкент вақти: 05:57\nХалқ табобати академияси маълумотига кўра, бигина Тошкент шағрида 800дан ортиқ сохта фолбин ва табиб бор.\nҚорақалпоғистоннинг Беруний, Тўрткўл, Элликқалъа туманларида телефон орқали одамларга фол очадиган Тўлғаной исмли фолбиннинг пайдо бўлгани ҳақидаги хабарни Озодликнинг тўрткўллик манбаси ёзди:\n“Берунийда бир аёл бор. Телефонда гаплашиб туриб фол очяпти. 7 минг сўм телефонига ўтказсангиз, сизни нималар кутаётганини айтиб беради экан”, деб ёзди берунийлик манба.\nТўрткўл туманидаги бошқа манба эса, фолбин билан телефонда ўтказган суҳбатининг аудиоёзувини Озодликка тақдим этди:\nМижоз: Тўлғаной опа, сизни эшитиб қолгандим, телефонда фол очасиз экан. Менга ҳам очасизми?\nФолбин: Ҳа, ҳар куни кечки пайт соат 7дан 9гача телефон орқали фол кўраман.\nМижоз: Ундан олдин иложи йўқми?\nФолбин: Йўқ, ундан олдин Султон бовода бўламан, ёнимда одам бўлади, имкониятим бўлмайди. Ўзи шу 7дан 9гача телефонга вақт ажратишга имконим бўляпти, холос.\nМижоз: Мендан нима талаб қилинади?\nФолбин: Сиз олдиндан пайнет қилдирасиз, 7 минг сўм мени телефонимга ташлайсиз.\nМижоз: Майли, пул ҳам ташладим дейлик. Сиз мени кўрмасдан туриб қандай фол очасиз?\nФолбин: Мен исмингизни ва туғилган йилингизни сўрайман, бўлди. Шунга қараб кўравераман, дейди фолбин.\nФолбиннинг мижозга айтишича, нафақат қорақалпоғистонликлар, балки хориж давлатларида юрган ўзбекистонликлар ҳам унга қўнғироқ қилиб, фол очтиришган.\nОзодликка ўзини Тўлғаной деб таништирган фолбин аёл билан боғланди. У телефон орқали одамларга фол очаётганини тасдиқлар экан, бу қандай қилиб узоқ масофадан туриб, умрида учратмаган одамга фол очиши ва умуман ўз хунарига доир бошқа сир-асрорларни очиқлашдан бош тортди:\n- Мен 11 ёшимдан бошлаб фол очаман. Ҳозир элликдан ошдим. Беруний туманида яшайман. Лекин бу борада шов-шув бўлишини истамайман. Узр, узр, ҳозир мен меҳмондаман, бошқа саволларингизга жавоб беролмайман, деб суҳбатни қисқа қилди фолбин.\nЎзбекистон Халқ табобати академияси раиси Муҳаммаджон Ҳамроевнинг айтишича, фирибгар фолбинлар айни пайтда фан-техника тараққиёти воситаларидан ўз мақсадлари йўлида кенг фойдаланишга ўтмоқда:\n- Қўл телефони пайдо бўлганидан сўнг фирибгар фолбинлар бундан ҳам фойдаланадиган бўлишди. Телефон орқали фол очиш деган гапнинг ўзида мантиқ йўғу, лекин бунақалар ҳозир жуда кўпайган. Биргина Тошкент шаҳрининг ўзида 800 нафардан зиёд фирибгар фолбин ва сохта табиб бор. Бизнинг содда қалбли халқимиз эса уларнинг алдовларига пақ этиб тушиб қоляпти. Аслида ўзини мусулмон санаган одам фолга ишонмаслиги керак, дейди Муҳаммаджон Ҳамроев.\nЎтган йилнинг июль ойида Тошкент вилоятининг Келес шаҳридаги фолбинлардан бири кўзига сирли махлуқ кўрингани ҳақидаги гаплари тарқаб кетиб, шаҳарни бир неча кун ваҳима қоплаб босган эди.


Москвадаги "Ўлмас полк" юришида ўзбекистонликлар ҳам иштирок этди (тўплам)\n- Москвадаги "Ўлмас полк" юришида ўзбекистонликлар ҳам иштирок этди. (ўзбек тилида видео)\n- "Хотира ва қадрлаш куни"да самарқандликлар Каримовни ҳам хотирлади. (ўзбек тилида видео)\n- "Усмон Ҳақназаров" бундан буëн қўшиқ куйлаб¸ кино олмоқчи. (ўзбек тилида видео)\n- UzBack to USSR: Тошкентда СССР даври машиналари кўргазмаси ўтказилди. (ўзбек тилида видео)\n- Олмаотада қаршилик намойиши иштирокчиларини ҳибсга олинишлари. Олмаота марказида "сиёсий маҳбусларни озод этиш" ва Қозоғистонда қийноқларни тўхтатишга қаратилган рухсат этилмаган намойишининг ўнлаб иштирокчилари ҳибсга олинди. (ҚРдан видео)\n- ВВС ва "Америка овози" учун ярим йилга Бурундида ишлаш тақиқланди: улар мухолифатчиларга сўз берганлари учун. (Директ видеоси)\n- Қаршилик намойишида қўлга олишлар. Остона ва Олмаотада 10 май куни ўнлаб одамлар сиёсий сабабларга кўра таъқиб қилинган фуқароларни қўллаб-қувватлашга қаратилган рухсат этилмаган қаршилик намойишига чиқдилар. Уларнинг аксарияти ҳибсга олинди. (фотогалерея)\n- Россиялик миллиардерлар давлатдан ёрдам сўрадилар. Уларни кимнинг пулига қутқаришади. (видео Настоящее время)\n- "Хабаримизни олдиз, деган умиддамиз": Исроил Эроннинг Суриядаги ҳарбий объектларига 60 та ракета юборди. (Директ видеоси)\n- Нима учун Тожикистонда тақиқланган сиёсий партияларни "лайк" ва "репост" қилгани учун қамоқ жазосига маҳкум этишади. (видео Настоящее время)\n- Тожикистонда фермерларга харид баҳоларини интернетдан юборишади. (видео Настоящее время)\n- Лысогоров: Миллий валютанинг дастлабки партияси ўз вазифасини муваффақиятли бажарди. 1993 йил 10 май куни миллий валюта - сомнинг биринчи серияси муомалага чиқарилди. Банкноталар дизайни яратувчиларидан бири Дмитрий Лысогоров "Озодлик" билан сом ҳақидаги аввал номаълум бўлган фактлар билан ўртоқлашди ва уни яратиш тарихини айтиб берди. (Директ видеоси)\n- Эронликларнинг янги санкцияларга муносабати. Парламент депутатлари АҚШ байроғини ёқиб юборишди, оддий фуқаролар эса мамлакатни тарк этиш ҳақида фикр юритмоқда. (видео)\n- Андижон марказидаги маҳалла аҳолиси куч билан кўчирилмоқда (ўзбек тилида видео)\n- Қозоғистонда сиёсий маҳбусларни қўллаб-қувватлшага қаратилган қаршилик намойишларда ўнлаб одамлар ҳибсга олинди. (видео Настоящее время)\n- Блокадачи аёл Анна Кутанова: Одамлар индамай, ҳеч нарса демай ҳаётдан кўз юмарди... (ҚРдан видео)\n- Украина компанияларнинг қайсилари Қрим аннексияси оқибатида бизнесни йўқотгани учун биринчилардан бўлиб товон пули олган. (видео Настоящее время)


Автор: megadunyo 0 Комментариев ванкувер, давлат, Канада, морейн кўли, қишлоқ\nКанада деганда куз олдимизга ушбу мамлакатнинг рамзи саналган заранг дарахтининг қизил рангдаги барги келади. Бу баргни канадалик хоккейчиларнинг кийимида хам кўриш мумкин.\nБепоён ўрмон хамда текисликлар – прериялар жойлашган ушбу мамлакат худудининг катталиги бўйича дунёда иккинчи ўринда туради. Шимолий Америка материгининг шимолий қисмини эгаллаб ётган Канада Атлантика, Тинч ва Шимолий Муз океанлари билан ўралган. Жанубда ва шимоли-ғарбда АКШ, шимоли-шаркда Дания (Гренландия ороли) ва шарқда Франция (Сан-Пьер ва Микелон) билан чегарадош. Канаданинг АКШ билан чегараси икки давлат ўртасидаги дунёдаги энг узун чегара хисобланади.\n«Канада» номи «каната» сўзидан келиб чиққан бўлиб, Квебек атрофидаги Стадакон қишлоғида яшаган лаврентиялик ирокезларнинг тилида «қишлоқ» маъносини билдиради.\nКанада худудига 1534 йилда саёхат қилган франциялик сайёх, Жак Картье мамлакатга биринчи бор келганида махаллий ҳиндулардан «сардорнинг уйи қаерда», деб сўраган. Унинг француз тилида берган саволига тушунмаган махаллий ҳиндулар хозирги Квебек яқинидаги ўша вақтлардаги энг йирик қишлоқлардан бўлган, сардорнинг қароргоҳи жойлашган Стадакон томон қўллари билан кўрсатиб «каната, каната», яъни «қишлоқ у ёқда», деб қичқиришган. Шундан сўнг Ж. Картье нафақат Стадаконни, балки бутун минтақани ва Сан-Лаврентий дарёси кирғоқларини ўз эсдаликларида «Канада» деб кўрсатган.\nКвебек якинидаги Монтморенси шаршараси.\n1545 йилдан бошлаб Европада нашр этилган барча китоб ва хариталарда «Канада» номи барқарор ўрнини топган. Мамлакатга Ж.Картье ном берган бўлсада, унинг қирғоқларини европаликлардан биринчи бўлиб Британия байроғи остда игалиялик сайёх, Жон Кабот 1497 йилда урганиб чиққан.\nКанаданинг умумий майдони 9,98 млн кв.км, аҳолиси 34,2 млн. киши. Бошқарув шаклига кура парламент тизимига эга бўлган конституцион монархия давлати. Буюк Британия қироличаси давлат бошлиғи, генерал-губернатор унинг вакили, ижроия ҳокимиятни эса бош вазир бошқаради. Мамлакат икки тилли (инглиз ва француз) ва кўп маданиятли ҳудудлардан саналади. Монреаль шаҳри француз тилида гаплашадиган аҳоли энг кўп яшайдиган дунёдаги иккинчи (Париждан кейин) йирик шаҳардир. Маъмурий тузилишига кўра федератив давлат бўлиб, 10 та провинция ва 3 та ҳудуддан иборат.\nМамлакат хуудудининг 75 фоизи шимол зонасига киради. 1925 йилдан буён Канада Арктикада ўз секторига эга. Дунёдаги энг шимолда жойлашган аҳоли пункти – Алерте Канададаги Элсмир оролининг шимолий чеккасида жойлашган (82,5° ш.к.да, шимолий қутбдан 834 км узокда).\nКанада ва Шимолий Американинг энг таркий нуқтаси Авалон яриморолидаги Спир бурни ҳисобланади. Мазкур бурун шунчалик шарқда жойлашганки, унга Канаданинг ғарбидаги Ванкувер шаҳридан кўра (5020 км) Франциянинг пойтахти Париж яқинроқ (4000 км).\nАҳоли зичлиги 1 кв.км.га 3,5 киши. Майдонининг катталигига қарамай, аҳолининг 75 фоизидан ортиғи АҚШ билан чегара атрофида, ундан 160 км.гача узоқликда бўлган ҳудудларда яшайди. Аҳолининг миллий таркиби ранг-баранг. Бу ерда аҳолисининг сони 100 мингдан кўп бўлган 45 дан ортик миллат вакиллари мавжуд. Аҳолининг умумий таркибида энг йирик гурух, канадаликлар бўлиб, улар 30,9 фоизни ташкил қилади. Инглизлар (20,1), французлар (15,1), шотландлар (14,5), ирландлар (13,3), немислар (9,7), италияликлар (4,4), хитойлар (4,1), ҳиндулар (3,8) ҳам энг кун сонли гурухлардир.\nМамлакат ҳудудининг асосий қисмини текисликлар – прериялар на Канада платоси эгаллайди. Канаданинг шарқида Сан-Лаврентий дарёси худди шу ном билан аталадиган қўлтиққа қуйила туриб, дунёдаги энг йирик мансабни ҳосил қилади. Нунавутедаги Девон ороли – дунёдаги аҳоли яшамайдиган энг йирик орол саналади. Мазкур оролнинг юзаси Марсдаги ландшафтга ўхшаб кетиши боис, уни «Ердаги Марс» деб аташади.\nКанада иқлими турли-туман. Қишда ҳарорат -15 -45°С атрофида тебранади. Канадада энг паст ҳарорат (-63°С) Юконда кузатилган. Йиллик қор қопламининг қалинлиги бир неча юз сантиметрга етади (масалан, Квебекда 337 см). Айрим ерларда ёзда ҳарорат +35+40°С гача кўтарилиши мумкин.\nКанаданинг ўсимлик олами Онтарионинг жанубидаги кенг баргли ва аралаш ўрмонлардан аста-секин шимол томонга игна баргли ўрмонларга алмашиниб боради. Игна баргли ўрмонларнинг захираси бўйича Канада дунёда Россиядан кийин иккинчи ўринда туради. Ҳайвонот дунёси ҳам хилма-хил. Шимолда оқ айиқ, шимол буғуси, қутб қуёни, қутб тулкиси, жанубда ўрмон кийиги карибу, буғу, қор эчкиси ва бошқа ҳайвонлар мавжуд.\nКанада иқтисодий ривожланиш даражаси бўйича дунёдаги катта саккизликка кириб, сайёрамиздаги энг кўп савдо қиладиган мамлакатлардан бири. Шуниси қизиқки, Канада ривожланган мамлакат бўлишига қарамай, энергетика маҳсулотларини экспорт қилади. Бу эса ривожланган давлатлар ўртасида фақат айримларгагина ҳос. Нефтнинг аниқланган захиралари бўйича Канада дунёда Саудия Арабистонидан кейин иккинчи ўринда туради. Мамлакат рух ва уран қазиб чиқариш бўйича дунёда олдинги ўринларда туради. Бу ерда олтин, никель, алюминий ва қўрғошиннинг бой конлари мавжуд.\nМуз устида хоккей – Канададаги расмий спорт тури.\nКанада ҳудуди тарихий-меъморий обидаларга бой бўлмаса ҳам, бу ерда жуда кўплаб машҳур замонавий иншоотлар қурилган. Жумладан, Торонтодаги 555 метрли Си-Эн минораси баландлиги бўйича дунёда иккинчи ўринда туриш билан бирга (1-ўринда Дубайдаги Халифа минораси – 828 м.), одам кўтарилиши мумкин бўлган энг баланд сунъий иншоотлардан биридир (томоша майдончаси 447 мстр баландда жойлашган).\nКомпас стрелкасининг шимолий учини ўзига тортиб турадиган Шимолий магнит қутби охирги 400 йил давомида Канада ҳудудида, қалин муз остида бўлган. Аммо Оттавадаги геомагнит лабораторияси ходимларининг фикрича, XVII асрдан буён Канада ҳудудида бўлган Шимолий магнит қутби ушбу мамлакатни тарк этиб, йилига ўртача 10 км тезлик билан Россия томон ҳаракат қилмоқда. Олимларнинг ҳисоб-китобларига кўра, агар магнит қутби шундай тезликда ҳаракат қилишда давом этса, тахминан 40 йиллардан кейин Россиянинг Таймир яримороли ҳудудига етиб келиши мумкин.


Немис журналисти : Одамларга ишонмаслик¸ шубҳа ва гумон Ўзбекистонни қамраган « Ўзбекистон Халқ Ҳаракати\nНемис журналисти : Одамларга ишонмаслик¸ шубҳа ва гумон Ўзбекистонни қамраган\n14 November 2016 - 17:53\n“Озодлик” радиосининг хабар беришича, 10 ноябрь куни Тошкентда қўлга олинган 44 яшар немис журналисти Эдда Шлагер 11 ноябрь куни Ўзбекистондан депортация қилинган.\nГермания жамоатчилик радиоси мухбири бўлган Шлагер “Озодлик” радиоси билан суҳбатда Тошкентга 4 декабрда ўтадиган президентлик сайловини ёритиш ва Ислом Каримовдан кейинги Ўзбекистонда кечаётган жараёнлар билан немис жамоатчилигини таништириш учун борганлигини билдирган.\nСуҳбатдош таъкидича¸ 10 ноябрь куни уни Тошкентнинг Яккасарой туманидаги “Бек” меҳмонхонасида милиция ва Миллий хавфсизлик хизмати ходимларидан иборат 4 киши ҳибсга олиб, бир неча соат сўроқ қилган ва диктофонини мусодара қилган.\n“Чегара билмас мухбирлар” халқаро ташкилоти ва Германия Ташқи ишлар вазирлиги аралашуви ортидан озод этилиб, Ўзбекистондан чиқариб юборилган Эдда Шлагер Ўзбекистондаги бугунги кайфиятни Шимолий Кореяга ўхшатди:\n– МХХ ходимлари мени диктофонимни олиб қўйишди. Лекин менда қулоқ бор¸ кўз бор¸ ҳидлаш учун бурним бор. “Маҳалла сталинизми” деган калима Ўзбекистондаги бугунги вазиятни тўла ифодалайди. Мен ўзим собиқ ГДРдан бўлганим боис¸ қўрқув муҳитини бутун борлиғим билан сезаман. ГДРдаги қўрқув ва чақимчиликка асосланган муҳитни яхши эслайман. Ўзбекистон кўчаларида¸ бозорда оддий одамлар билан гаплашдим. Улардан оддий нарсаларни сўрасам ҳам¸ чўчиб тушишади. Нега бунақа ғалати саволларни бераяпсиз? Тинчлигимизга раҳна солмоқчимисиз¸ дейишади. Одамларга ишонмаслик¸ шубҳа ва гумон Ўзбекистонни қамраган. Қўрқув ва гумон урчиган. Вазият Шимолий Кореяга ўхшайди. Балки Шимолий Корея каби даҳшатли эмасдир¸ балки у қадар мукаммаллик касб қилмагандир. Лекин барибир Шимолий Корея тутуми бу. Якшанба куни гўзал куз ҳавосида мен Тошкентда бўм-бўш майдонларни кўрдим. Одамлар қаерда сайр қилади¸ қаерда дам олади¸ деган саволимни ҳам шубҳа билан қабул қилишди¸ дея таъкидлаган Эдда Шлагер Ўзбекистонга кирадиган журналист ëки туристдан кутиладиган ягона ҳис-ҳаяжон ҳақида ҳам тўхталди:\n– Оддий одамлар ҳам¸ мулозимлар ҳам келган одам фақат битта таъсурот билан кетишини истайди – улар сайëҳдан паловингиз қандай мазали¸ мадрасаларингиз қандай гўзал¸ деган гапни кутишади. Агар шу йўналишда гап бошласангиз¸ тиллари равон бўлиб “бизнинг ош энг зўр¸ биноларимиз энг гўзал” дея таърифлашади. Буни ëнида энг кўп эшитган гапим –тинчлик ҳақида эди. Ўзбекистонда тинчликку¸ бутун дунë уруш ичида турган пайтда ягона Ўзбекистонда уруш йўқ¸ деб таъкидлашади¸ дейди Ўзбекистондан депортация қилинган суҳбатдош.


Ҳаром амаллар: Жума намозининг иккинчи азонидан кейин савдо қилиш\nBy Камолиддин Иноятуллоҳ on 03/08/2019 МАҚОЛАЛАР ҲАРОМ АМАЛЛАР\nАллоҳ таоло айтади: “Эй мўминлар, қачон жума куни муаззин намозга чақирса, дарҳол Аллоҳнинг зикрига (яъни хутбани тинглаш ва намозни адо этишга ҳаракат қилинглар). Савдо сотиқ ва намоздан сизни буриб қўядиган барча ишни тарк қилинглар! Агар биладиган бўлсангиз, мана шу (иш) сизлар учун яхшидир” (Жумъа сураси, 9).\nБаъзи сотувчилар дўконларида ёки масжидларнинг ёнида жумадаги иккинчи азондан кейин ҳам савдоларини давом эттираверадилар. Улардан нарса сотиб олаётган харидорлар ҳатто мисвок сотиб олсалар ҳам, улар билан гуноҳда шерик бўладилар. Бу пайтдаги савдо ботилдир.\nБаъзи ошхоналар, нонвойхоналар ва корхоналарнинг эгалари эса, ишчиларини жума вақтида ишлашга мажбур қиладилар. Бир қараганда, уларнинг фойдалари кўпаяётгандек кўринса ҳам, аслида, зиёндан ўзга нарсани орттира олмайдилар. Энди ишлашга мажбурланган ишчига келсак, у Пайғамбар соллаллоҳу алайҳи ва салламнинг ушбу ҳадислари мазмуни бўйича иш тутиши керак: “Гуноҳ ишда бандага итоат қилинмайди” (Имом Аҳмад ривояти).\nAvvalgi maqolaБолалар учун Ислом тарихидан ҳикоялар (11)\nKeyingi maqola Исломга амал қиламан десам ҳамма қарши чиқяпти | Шайх Содиқ Самарқандий


Газета СБХ / 2015 год / № 8 / Мавзуга қайтиб\nКурьерлик хизматларига божхона божи ҳисобланадими? Агар ҳисобланса, у қандай ҳисобланади?\n– Курьерлик хизматлари учун божхона божлари ундирилмайди. Курьерлик жўнатмаларида (посилкаларда) келиб тушган товарлар учун эса нафақат бож, балки товарлар импорти чоғида назарда тутилган бошқа божхона тўловларини ҳам тўлашга тўғри келади.\nПосилкаларда жисмоний шахсларга хориждан товарлар келиб тушади. «Почта алоқаси тўғрисида»ги Қонунга (31.08.2000 йилдаги 118-II-сон) кўра бундай жўнатмалар почта ва курьер жўнатмаларига бўлинади. Ўзбекистон Республикаси ҳудудига жисмоний шахслар томонидан товарларни божсиз олиб кириш нормаларига1 кўра товарларни олиб ўтишнинг имтиёзли тартиби фақат жисмоний шахслар номига келиб тушадиган халқаро почта жўнатмалари учун назарда тутилган2.\nБошқа барча халқаро жўнатмаларга (шу жумладан курьерлик жўнатмаларига) божхона тўловларини тўлаш бўйича имтиёзларни қўлламасдан божхона расмийлаштируви талаблари татбиқ этилади. Курьерлик компанияси орқали келиб тушган посилкани олувчи товарлар импорти чоғида қуйидаги божхона тўловларини тўлашига тўғри келади:\nПрезидентнинг «Ўзбекистон Республикасининг 2015 йилги асосий макроиқтисодий кўрсаткичлари прогнози ва Давлат бюджети параметрлари тўғрисида»ги Қарорига (4.12.2014 йилдаги ПҚ-2270-сон) 13-2-иловада назарда тутилган ставкада акциз солиғи (акциз солиғига тортиладиган товарларга);\nҚҚС – солиқ солинадиган базанинг 20%и. Солиқ кодексининг 206-моддасига мувофиқ товарлар импорти чоғида солиқ солинадиган базага товарларнинг божхона қиймати, шунингдек Ўзбекистон Республикасига товарлар импорти чоғида тўланадиган акциз солиғи ва божхона божи суммалари киритилади;\nБожхона тўловларини ҳисоб-китоб қилиш учун жисмоний шахс томонидан декларациялаш пайтида эълон қилинадиган товарнинг божхона қийматини белгилаш зарур. Уни тасдиқлаш учун товар харид қилингани ва унинг қийматини тасдиқлайдиган ҳужжатларни тақдим этиш лозим.\nТўловларни тўғри ҳисоб-китоб қилиш ва ставкаларни аниқ белгилаш учун товар ҳақидаги қуйидаги ахборот талаб қилинади:\nтўлиқ номи ва қиймати;\nЎзбекистон Республикаси ТИФ Товар номенклатураси бўйича (2012 йилги версия) 10 белги даражада коди;\nкелиб чиққан мамлакати;\n2Чегарадош бўлмаган давлатлар ҳудудидан олиб кириладиган ва халқаро почта жўнатмаларида келиб тушадиган товарлар учун жисмоний шахслар томонидан бож олинмасдан олиб кириладиган товарларнинг меъёри 1 000 АҚШ долларини ташкил этади.


Халқ таълими вазирлиги тасарруфидаги 6 та ихтисослашган давлат умумтаълим мактаблари ёш истеъдодларни аниқлаш, иқтидорли болаларни танлаб олиш ва ўқитиш тизимини ташкил қилиш, ўсиб келаётган авлоднинг интеллектуал имкониятларини намоён этишга кўмаклашиб келмоқда.\n2019-2020 ўқув йили учун вазирлик тасарруфидаги аниқ, табиий, филология фанлари ва касбга ихтисослашган давлат умумтаълим мактабларига истеъдодли ўқувчилар танлов асосида ўқишга қабул қилинмоқда. Айни вақтда мазкур мактабларда 2019-2020 ўқув йили учун қабул жараёнлари бошланган бўлиб, жорий йилнинг 1 августига қадар давом этади.\nВазирлик тасарруфидаги ихтисослашган давлат умумтаълим мактабларида иқтидорли ўқувчиларни ҳар томонлама чуқур билим олишлари учун барча шароитлар яратилган. Энг асосийси, мазкур мактабларда ўқувчилар ўз қизиқишларидан келиб чиқиб, маълум бир ихтисослик бўйича фанлардан чуқурлаштирилган ҳолда ўтилаётган дарслар орқали таълим олади.\nБиз Сизни қуйидаги манзилларда кутамиз:\n1. Аниқ фанларга ихтисослашган давлат умумтаълим мактаби. Тошкент шаҳри, Олмазор тумани, Себзор даҳаси.\n2. Филология фанларга ихтисослаштирилган давлат умумтаълим мактаби. Тошкент шаҳри, Оққўрғон кўчаси 32-уй\n3. Мирзо Улуғбек номидаги математика, астрономия, физика, информатика фанларига ихтисослаштирилган давлат умумтаълим мактаби. Тошкент шаҳри, Мирзо Улуғбек тумани, Буюк Ипак йўли кўчаси, 153-уй.\n4. Хорижий тилларга ихтисослаштирилган давлат умумтаълим мактаби. Тошкент шаҳри, Учтепа тумани, Шайхзода кўчаси, 12-мавзеси, Хуросон маҳалласи.\n5. Касб-ҳунарга йўналтириш ва профилли меҳнат таълими Республика ихтисослаштирилган давлат умумтаълим мактаби. Тошкент шаҳри, Мирзо Улуғбек тумани, Жаҳон Обидова кўчаси 7-а уй.\n6.Табиий фанларга ихтисослаштирилган давлат умумтаълим мактаби. Тошкент шаҳри, Юнусобод тумани, Янги шаҳар кўчаси 1-уй.


Туркий давлатлар бирлиги, “рақамли фашизм”, турк сериаллари павильони — Туркий кенгашнинг илк медиа форуми қандай ўтди?\nТуркияда 900 гектардан ортиқ майдонда киноплатформалар ташкил этилган. Шундан 150 гектарида сериаллар суратга олинади; бу ерда қасрлар, қишлоқлар ва кемаларни кўриш мумкин. Платформа суратлари ва Туркий кенгаш медиафоруми тафсилотлари – Kun.uz мухбирининг Истанбулдан тайёрлаган репортажида.\n22-24 октябрь кунлари Истанбулда Туркий тилли давлатлар ҳамкорлик кенгашининг «Олис ўтмиш, кучли келажак» номли медиа форуми бўлиб ўтди. Kun.uz мухбири форумдан репортаж тақдим этади.\nФорумда Озарбойжон, Туркия, Ўзбекистон, Қозоғистон, Қирғизистон, Туркманистон, Шимолий Кипр ва Венгриядан 500 га яқин ахборот соҳаси расмийлари, тилшунос олимлар, мутахассислар, дипломатик корпус вакиллари, журналистлар ва талабалар қатнашди.\nТуркий кенгашнинг медиа соҳасига бағишлаб ўтказилаётган илк халқаро анжумани очилиш маросимида Туркия президенти Ражаб Тоййиб Эрдўған видео-конференц-алоқа билан қатнашчиларга ўз саломини йўллади.\nЭрдўған, шунингдек, ахборот асридаги таҳдидлар ҳақида гапириб, ғарб ОАВ томонидан туркий давлатларга нисбатан икки хил стандартлар қўлланаётганини билдирди ва буни «рақамли фашизм» дея атади.\nШунингдек, тадбирда Шимолий Кипр Турк Республикаси президенти Эрсин Татар, Туркий тилли давлатлар ҳамкорлик кенгаши бош котиби Багдат Амриев, Озарбойжон Республикаси президентининг маслаҳатчиси Ҳикмат Хожиев нутқ сўзлади.\nТадбир расмий меҳмонлари\nТуркия президенти администрацияси Коммуникациялар бошқармаси бошлиғи Фахриддин Алтун форумдан кутилаётган натижалар ҳақида фикр билдириб, ўзбек халқини давлат тили куни муносабати билан табриклади.\nФорумда Туркий кенгашга аъзо мамлакатлар мустақиллигининг 30 йиллигига бағишланган рақамли кўргазманинг рамзий очилиши ҳам бўлиб ўтди.\nФорумнинг иккинчи иш куни давомида кенгашга аъзо мамлакатлар ОАВлари ўртасида ҳамкорликни ривожлантириш, дезинформация ва ёлғон ахборот тарқатилишига қарши кураш мавзуларида мулоқот сессиялари ташкил этилди.\nМутахассислар асосан Тоғли Қорабоғдаги 44 кунлик уруш кейси асосида дезинформация ва ёлғон ахборот тарқатилишини таҳлил қилиб берди.\nЎзбекистон вакили – Президент администрацияси ҳузуридаги Ахборот ва оммавий коммуникациялар агентлиги бошқарма бошлиғи Аҳрор Саидов ҳам форумда ўзаро алоқаларнинг муҳим йўналишлари, Ўзбекистоннинг Туркий кенгашдаги ўрни тўғрисида фикр билдирди.\nАнжуманда фаол позицияси, мавзуга доир чуқур таҳлил ва таклифлар асосан туркиялик, озарбойжонлик ва венгриялик амалдорлар ва мутахассислар томонидан билдирилди. Қўшни Қозоғистон вакиллари ҳам бир қанча мавзуларда ишонч билан маъруза қилди. Лекин қолган давлатлар қатнашчилари умумий ва дипломатик маъруза билан чекланди.\nШунингдек, форумда мутахассислар иштирокида туркий дунёнинг Алишер Навоий, Улуғбек, Аҳмад Яссавий, Юнус Эмро каби тарихий шахслари номидаги хоналарда турли сессиялар ўтказилди.\nТадбирга ташриф буюрган Ўзбекистон делегацияси\nТадбир дастуридан қадимдан туркий халқларнинг жанг қуроли ҳисобланган камондан ўқ отиш машқлари ҳам жой олган. Ташкилотчилар қатнашувчиларнинг хавфсизлиги учун бу спорт тури бўйича мутахассисларни ҳам жалб қилгани эътирофга лойиқ.\nТадбирнинг сўнгги кунида меҳмонлар Туркиянинг «юмшоқ кучи» ҳисобланган тарихий ва замонавий сериаллар ҳамда фильмларни суратга олишга мўлжалланган павильонига ташриф буюрди.\nМаълумотларга кўра, ТРТ (Турк радио-телевидениеси) халқаро кино платформалари учун Туркия ўрмон хўжалиги ерларидан 900 гектардан ортиқ ерлар ажратилган. Ушбу майдоннинг 150 гектарида сериаллар олинади.\nУнинг 50 гектарга яқин қисмига тарихий сериаллар суратга олиш учун турли асрларга мослаб қасрлар, қишлоқлар, кемалар ва бошқа зарурий бинолар қурилган.\nСуратга олиш павильонларида яратилаётган аксар фильмлар ҳали ниҳоясига етмагани, муаллифлик ҳуқуқлар ва тижорий мақсадларга эгалиги туфайли меҳмонлар томонидан барча қизиқ жойларни суратга олишга рухсат берилмади.\nТадбир режасига киритилган сўнгги ташриф жойлари Босфор бўғози ва Аё София масжиди бўйлаб саёҳат меҳмонларнинг қайтиш чипталари эртароқ муддатга олиб қўйилгани сабабли бекор қилинди.\nУмуман олганда, халқаро анжуман тадбирлари деярли мукаммал ташкил қилинди. Медиа форум қатнашчилари ХХ асрдан бир-биридан сунъий узоқлаштирилган туркий халқларни яқинлаштириш борасида журналистиканинг ўрни муҳимлигини қайд этди.\nТуркий кенгаш медиа форуми Истанбулга таклиф этилган юзлаб ОАВ вакиллари ва маҳаллий нашрлар томонидан кенг ёритиб борилди.\nМаълумот учун, асосий мақсади – туркий давлатлар ўртасида ҳар томонлама ҳамкорликни ривожлантириш бўлган Туркий тилли давлатлар ҳамкорлик кенгаши (Туркий кенгаш) 2009 йил октябрь ойида ташкил этилган.\nТуркий кенгашга Озарбойжон, Туркия, Қозоғистон, Қирғизистон ва Ўзбекистон аъзо. Мамлакатимиз бу тузилмага 2019 йилнинг кузида қўшилган эди.\nUzAirways'нинг Туркиядаги ҳаракатлари эътирозларга сабаб бўлди\n08:34 / 25.01.2022\nТуркиядаги кучли қор туфайли Uzbekistan Airways’нинг қатор рейслари қолдирилди\nИстанбулни қуюқ қор қоплади. Ўзбекистонликлардан аэропортга бормаслик сўралди\n19:04 / 19.01.2022\nОлти йил давомида биринчи марта Туркия ва Арманистон ўртасида авиақатновлар йўлга қўйилади


Корхонамиз авиачипталарни сотиш билан шуғулланади. Биз ЯСТни 33%лик ставкада тўлаймиз. Бизда хорижий ташувчи билан агентлик шартномаси бор. Унга асосан биз авиакомпаниядан 5% воситачилик ҳақи оламиз. Агентлик шартномаси бошқа юридик шахсларни мазкур хизматни кўрсатиш учун жалб этишни тақиқламайди. Шу боис биз республика резидентлари билан ёрдамчи агентлик шартномалари туздик ва уларга ўзимизнинг 5%дан 2%ни воситачилик ҳақи қилиб бердик. Ёрдамчи агентлар ўз воситачилик ҳақидан белгиланган тартибда солиқ тўлайдилар. Агент, яъни бизнинг ташкилотимиз ЯСТни воситачилик ҳақи қолдиғидан, яъни 3%дан тўлайди. Бироқ солиқчиларнинг таъкидлашича, биз уни агентлик шартномаси асосида, яъни 5%дан тўлашимиз керак экан.\nАвиачипталарни сотиш бўйича агент бўлган корхона ЯСТни қайси суммадан тўлаши керак – воситачилик ҳақининг умумий суммасиданми ёки ўзининг воситачилик ҳақи билан ёрдамчи агент – ташкилот воситачилик ҳақи ўртасидаги фарқданми?\n– Солиқ кодексининг (СК) 355-моддасига кўра ялпи тушум ягона солиқ тўлови солиш объектидир. Воситачилик ва топшириқ шартномалари бўйича ҳамда воситачилик хизматлари кўрсатишга оид бошқа шартномалар бўйича воситачилик хизматлари кўрсатувчи юридик шахслар учун солиқ солиш мақсадида кўрсатилган хизматлар учун ҳақ суммаси ялпи тушум ҳисобланади. СКнинг 356-моддаси солиқ солинадиган базани ҳисоблаш чоғида агент томонидан ёрдамчи агентларга тўланадиган харажатларни чегиришни назарда тутмайди.\nБинобарин, солиқ органларининг талаблари қонуний.\nПрочитано: 2033 раз(а)


Болалар нафақаси ҳар ойнинг 4-санасида тўланиши керакми?\nБолалар нафақаси ёки моддий ёрдам АТ «Халқ банки»нинг туман (шаҳар) бўлимлари (филиаллари) орқали нақд пул шаклида ёки пул маблағларини нақд пулсиз ўтказиш йўли билан фуқароларнинг банк ҳисобварақлари (пластик карталари) орқали тўланади.\nЭлектрон тўлов рўйхат (ведомост)лари ҳар ойнинг 4-санасига қадар «Ягона реестр» АТ орқали АТ «Халқ банки»нинг туман (шаҳар) бўлимига тақдим этилади. Ушбу муддатнинг охирги куни байрам ва дам олиш кунларига тўғри келадиган бўлса, электрон тўлов рўйхат (ведомост)лари кейинги 2 иш куни мобайнида АТ «Халқ банки»нинг туман (шаҳар) бўлимига тақдим этилиши мумкин.\nТўловнинг ўтган ойида олинмаган болалар нафақаси ёки моддий ёрдам суммаси тўловнинг жорий ойи тўлов рўйхатларига киритилади ҳамда тайинланган, бироқ ўз вақтида олинмай қолган тўловлар ўтган даврларда ҳисобланган миқдорларда бутун давр учун, бироқ болалар нафақаси ёки моддий ёрдамни олиш муддати тугаганидан кейин 3 ойдан ортиқ бўлмаган муддатда бир йўла тўланади.\nБолалар нафақаси ёки моддий ёрдам тўлови ойининг 4-санасидан 27-санасига қадар амалга оширилади.\nЖигар сурункали вирусли касалликларининг ягона электрон реестри ишлаб чиқилади\nМастлик ҳолатида бўлган шахсларга тиббий ёрдам кўрсатиш пунктлари ташкил этилади\nАҳолини тадбиркорликка жалб қилиш жамғармаси маблағлари ҳисобидан субсидиялар ажратиш


Шайх Муҳаммад Содиқ Муҳаммад Юсуф – Fikrat.uz\n12:07 / 07.04.2020 07.08.2020 49513 0\nЎзбекистон Республикасининг биринчи муфтийси. Маккаи Мукаррамадаги «Бутун Дунё Ислом Робитаси»нинг таъсис мажлиси, Бутун дунё тасаввуф уюшмаси, Бутун дунё Исломий халқлари бошқарувининг бош котибияти, Бутун дунё даъват уюшмаси, Бутун дунё Уламолари кенгаши уюшмаси, Исломобод шаҳридаги Бутун дунё Ислом уюшмаси, Маккаи Мукаррамадаги Бутун дунё муфаккир уламолари йиғинининг ижроия қўмитаси, Бутун дунё масжидлар уюшмаси, Иорданиядаги Оли Байт муссасасига қарашли Исломий фикрлар академияси аъзоси. Шунингдек, Миср, Ливия ва Россия каби давлатларнинг фахрий унвон ва мукофотлари билан тақдирланган.\nШайх Муҳаммад Содиқ ҳазратлари 1952 йил 15 апрелда Андижон вилоятининг Асака шаҳрида, илмли ва эътиқодли оилада таваллуд топган. Оиладаги муҳит унинг келажак ҳаётига ўз таъсирини ўтказди. Шайх Муҳаммад Содиқ Қуръони Карим, сарф, наҳв каби бошланғич илмни илк устози – отасидан олган. Унинг китобдан ортган вақти бўлмаган. Кечаси ухлаб қолгунча мутолаа қилган экан. Ўрта мактабни тугатгач, 1970 йил Бухоро шаҳридаги “Мир Араб” мадрасасида, сўнгра Тошкентдаги имом Бухорий номли Ислом олий маъҳадида таҳсил олган. Ўз фаолиятини “Совет шарқи мусулмонлари” журналида бошлаган. Ўрта Осиё ва Қозоғистон мусулмонлари диний идораси Шайх ҳазратларини Ливиядаги Исломий даъват факультетига ўқишга юборади. Ўқишни тамомлаб, Ўрта Осиё ва Қозоғистон мусулмонлари идорасининг ташқи алоқалар бўлимида ишлаб, Тошкент Ислом институтида ўқитувчиликдан тортиб, ректор лавозимигача фаолият юритади.\n1989 йилда эса Ўрта Осиё ва Қозоғистон мусулмонлари Диний идораси муфтийси лавозимига тайинланади. Шайх ҳазратларининг Горбачёв билан бевосита мулоқотидан сўнг коммунистик тузумнинг мусулмонларга нисбатан сиёсатида ўзгаришлар сезилади. Шайх ҳазратлари мустақил Ўзбекистон Республикасининг биринчи муфтийси бўлади. Диний қадриятлар қайта тикланаётган бир даврда фаолият бошлаган Шайх ҳазратлари халқаро миқёсда ҳам самарали иш олиб бориб, кўплаб ислом мамлакатлари билан маданий алоқаларни йўлга қўяди. Шунингдек, Шайх Муҳаммад Содиқ Муҳаммад Юсуф юздан ортиқ китоблар ва интернет саҳифалар муаллифидир. Айниқса, Шайх ҳазратларининг 6 жузли “Тафсири Ҳилол”, 39 жузли “Ҳадис ва ҳаёт”, 5 жузли “Хислатли ҳикматлар шарҳи”, 3 жузли “Руҳий тарбия” каби асарлари маълум ва машҳур. 2004 йилда унинг раҳбарлигида islom.uz веб лойиҳаси йўлга қўйилган эди. Ҳазрат 2015 йил 10 март куни Тошкент шаҳрида вафот этди. 2019 йили пойтахтимизда Шайх Ҳазратлари номидаги катта бир масжид бунёд этилди. Бундан ташқари, Жанубий Кореядаги янги очилган масжид Шайх Муҳаммад Содиқ Муҳаммад Юсуфнинг номига қўйилган.\n“Мўмин-мусулмон ўзининг кийими билан, ўзини пок тутиши билан, ҳатти-ҳаракати билан инсониятни энг гўзал нуқтасига айланишига пайдам бўлиши керак”.\n“Кўчага чиқишдан олдин оила аъзоларига хабар бериб, уларга яхши тилаклар билдиради ва дуоларини сўрайди. Ота-онаси бўлса, улардан алоҳида дуо олади. Бундай қилиш кишининг юксак одобига далолат қилади”.\n“Бир ишга ўзингизни бир муддат мажбурласангиз, ўша нарса сизга одатга айланиб қолади, кейин ўшани бажармасангиз, уйқунгиз келмайдиган бўлиб қолади”.\nИзоҳ қолдиринг Шайх Муҳаммад Содиқ Муҳаммад Юсуф\n9:40 / 22.12.2020 22.12.2020 4851 0


Бугун Россияга АҚШ Давлат котибининг ўринбосари Жон Болтон расмий Москванинг Эронда атом электр станциясини қуриш ишларида ëрдам бераëтгани борасидаги хавотирлар юзасидан Россия расмийлари билан музокаралар ўтказмоқда.\n18 январ 2021, Тошкент вақти: 18:30\nРоссия Ташқи ишлар вазирининг ўринбосари Георгий Мамедов билан кўришган Болтон, уч кунлик Москва сафари давомида Россиянинг атом энергияси бўйича вазири Александр Румянцев билан ҳам учрашади.\nҚўшма Штатлар Россияни Эрон билан ядровий соҳада ҳамкорлик қилмасликка чақириб келмоқда. Вашингтон маъмурияти Эронни терроризм ҳомийси, деб ҳисоблайди.\nЯқинда АҚШнинг Москвадаги элчиси Александр Вершбоу Эронни ядровий қуроллар ишлаб чиқаришга уринаëтганликда айблади.\nТеҳрон ҳукумати ушбу айбловни рад этиб, атом электр станциясидан фақат тинч мақсадларда фойдаланишини билдирди.


Бугун Минскда Белорус суди журналист Виктор Ивашкевичга президент Александр Лукашенкани ҳақорат қилган, деган айб билан 2 йил очиқ қамоқ жазосини берди.\n21 октябр 2020, Тошкент вақти: 18:34\nМазкур айб бир йил олдин Ивашкевич томонидан ëзилган бир мақолага асосланган. Мақолада журналист президентни қонунсиз қурол-аслаҳа савдосига ва контрабандасига алоқаси борлигида айблайди. “Ўғри қамоқда бўлиши керак” сарлавҳали мақола “Рабочий” газетасида чоп этилган, аммо газетанинг бу сони ўқувчиларга етиб бормасдан туриб мусодара қилинган эди.\nЖурналист Ивашкевич ўзига қўйилган айбларни рад этиб, улар сиëсий сабабларга асосланганини айтди.


Жарима беш баробар камайтирилди\nЧорвадор маҳалласида яшовчи Дилмурод Бобожонов Мажбурий ижро бюросининг Чиноз тумани бўлимидан келган талабномани ўқиб ҳайрон қолди. Энг кам иш ҳақининг беш баробари миқдорида жарима тўлаши лозим! Бирор марта огоҳлантириш олмаганига ишонч ҳосил қилиб, суд чиқарган бу қарордан ажабланди...\nГап шундаки, бундан олти ой муқаддам хавфсизлик камарини тақмай автомобилни бошқаргани учун ҳайдовчини йўл-патруль хизмати ходими тўхтатиб, расмиятчилик учун, деб қайднома тўлдирган эди. Битта имзо билан иш битганидан хурсанд бўлган Дилмуроднинг қувончи қимматга тушди.\nБелгиланган жарима миқдоридан норози бўлган фуқаро Ўзбекистон Республикаси Президентининг Чиноз туманидаги Халқ қабулхонасига мурожаат қилди. Масала белгиланган тартибда кўриб чиқилгач, жарима беш баробар камайтирилди. Айбдорларга нисбатан чора кўрилиши юзасидан мутасаддиларга таклиф киритилди.\nРаҳматилла ШЕРАЛИЕВ /«Халқ сўзи»/\nМазкур рукндаги бошқа мақолалар: « Пастдарғомда тураржой биносида портлаш оқибатида олти киши ҳаётдан кўз юмди\tБалиқчидаги “Болалар дунёси” нодавлат МТМ биринчи тарбияланувчиларни қабул қилди »


10-11-синф базаларида “Ёш педагоглар синфлари“ ташкил этилади. У нимага керак? - Халқ сўзи\n10-11-синф базаларида “Ёш педагоглар синфлари“ ташкил этилади. У нимага керак?\n15:57 21 Ноябрь 2019 Жамият\nХалқ таълими вазирлиги, Олий ва ўрта махсус таълим вазирлигининг “Умумий ўрта таълим мактабларида “Ёш педагоглар синфлари”ни ташкил этиш тўғрисида”ги қарорига кўра 2020 йилнинг 11 январидан ўқувчиларда педагогика касбига қизиқишни ошириш мақсадида 10-11-синф базасида “Ёш педагоглар синфлари” ташкил этилади. Бу ҳақда ХТВ хабар берди. Мазкур қарорга асосан республикамизнинг барча ҳудудларида биттадан, жами 14та умумтаълим муассасаларида “Ёш педагоглар синфлар”и ташкил этилади ва уларга 30 нафар ўқувчи қабул қилинади.\n“Ёш педагоглар синфлари” учун замонавий педагогиканинг метод ва услубларини ўргатишга қаратилган педагогика ҳамда психология бўйича ўқув дастурлари яратилади.\nТаълим муассасаларида ташкил этилаётган “Ёш педагоглар синфлари”га ҳудудий педагогика йўналишидаги олий таълим муассасаларининг тегишли кафедралари профессор-ўқитувчилари бириктирилади. Мазкур синфларда профессор-ўқитувчиларнинг дарс бериш амалиёти йўлга қўйилади.\nБундан ташқари, “Ёш педагоглар синфлари”да умумтаълим фанларидан малакали ўқитувчиларнинг дарс бериши таъминланади.


O‘zLiDeP депутати Санобар Эрназаровага намунали уйлардан бирини олишида ёрдам беради | O'zLiDeP\nO‘zLiDeP депутати Санобар Эрназаровага намунали уйлардан бирини олишида ёрдам беради\nO‘zLiDeP Фарғона вилоят Кенгаши Жисмоний ва юридик шахсларнинг мурожатлари билан ишлаш бўлими томонидан Ўзбекистон туманидаги “Деҳқонобод” МФЙда сайёр қабул ташкил этилди.\nСайёр қабулда аҳолидан уй-жой, суд-ҳуқуқ, кредит, бандлик, коммунал хизматлар, тадбиркорлик, моддий ёрдам, бепул ихтисослашган тиббий ёрдам кўрсатиш масалалари бўйича мурожаатлар келиб тушди.\nЖумладан, сайёр қабулда “Сочтепа” қишлоғида яшовчи Нозима Абдуллаева тадбиркорлик фаолиятини бошлаш учун кредит олишда ёрдам сўради. Ушбу мурожаатни ижобий ҳал этишни туман ҳокими ўринбосари ўз зиммасига олди. “Бешкапа” қишлоғида яшовчи Санобар Эрназарова эса уй-жойга эҳтиёжи борлигини таъкидлади. Шу боис у сайёр қабулда мутасаддилардан ҳудудда қурилаётган намунали уйлардан бирини олишда ёрдам сўради. Мазкур масалани Халқ депутатлари туман Кенгаши депутати назоратга олиб, намунали уйлардан олишда амалий ёрдам беришга ваъда берди.\nСайёр қабулда мурожаатларнинг аксарият қисми шу ернинг ўзида ўз ечимини топди, қолганлари бўйича туман мутасадди идора ва ташкилотларга тегишли кўрсатмалар берилди.